title: HMS Brave (J305)

text: Heinäkuussa laivue osallistui operaatio Lobsteriin, jossa raivattiin Cape Corson pohjoispuolinen väylä Civitavecchiaan. Operaation päätyttyä 18. heinäkuuta alus jatkoi laivueen mukana Italian länsirannikon miinoitteiden raivaamista kohti Livornoa. Elokuussa laivue palasi Napoliin valmistautumaan Etelä-Ranskaan tehtävään maihinnousuun (operaatio Dragoon).


title: HMS Brave (J305)

text: "Brave" suojasi 12. elokuuta laivueensa ja viiden Yhdysvaltain laivaston partioaluksen kanssa Delta hyökkäysosaston saattuetta SF2A, johon kuului kolme maihinnousualusta. Seuraavana päivänä saattue määrättiin Ajaccioon, mistä se jatkoi matkaansa 14. elokuuta St. Tropeziin. Seuraavana päivänä alus vapautui laivueen mukana saattueen suojaamisesta aloittaen miinojen raivaamisen saattueen edellä. Ainuttakaan miinaa ei kuitenkaan löydetty. Alus kolaroi maihinnousualuksen kanssa vaurioituen, minkä seurauksena se poistettiin palveluksesta. Alus palasi Napoliin korjattavaksi, mistä palattuaan se liittyi TG 80.1:een raivaamaan miinoja Toulonin ja Marseillen satamista ja niihin johtavilta väyliltä.


title: HMS Brave (J305)

text: Laivue vapautui operaatiosta 4. syyskuuta ja se lähti paluumatkalle kohti Maltaa. Oltuaan levossa laivue palasi palvelukseen 15. syyskuuta ja se siirtyi Tarantoon. "Brave" ja "Spanker" siirtyivät 2. lokakuuta Anconaan raivaamaan Anconan ja Sibinekin välistä väylää. Alus raivasi miinoja 11. marraskuuta risteilijä "HMS Delhin" edellä alusten matkatessa saaristossa kohti Splitiä, jonka partisaanit olivat vallanneet edellisenä päivänä. Seuraavana yönä alus oli partiossa ja jatkoi miinoitusten raivaamista päivän valjettua Adrianmerellä.


title: HMS Brave (J305)

text: Adrianmeren ylittävä väylä saatiin valmiiksi 6. joulukuuta. Yhdeksän viikon aikana raivattiin kaikkiaan 214 miinaa. Alus palasi laivueen mukana Anconaan ennen paluumatkaa Maltalle, josta se lähti 25. tammikuuta 1945 eteläiselle Adrianmerelle raivaamaan miinoja (operaatio Antagonize III). Operaation päätteeksi laivue raivasi helmikuussa miinoja Anconan ja Gruzin välillä. Työn valmistuttua maaliskuussa alus palasi laivueen mukana Tarantoon.


title: HMS Brave (J305)

text: Huhtikuussa alus määrättiin laivueen mukana raivaamaan Genovaan ja Triesteen johtavia väyliä. Toukokuussa alus pääsi lepoon Anconaan, mistä se palasi Triesteen jatkamaan raivausta. Väylät saatiin raivattua 12. toukokuuta, mihin mennessä oli raivattu 77 miinaa. Kesäkuussa alus siirrettiin laivueen mukana Triesteen laajentamaan aiemmin raivattuja väyliä. Alus lähti 2. heinäkuuta Triestestä työn tultua valmiiksi palaten Maltalle, mistä jatkettiin keskisen Välimeren miinoitteiden raivausta.


title: HMS Brave (J305)

text: Alus osallistui raivaamiseen toukokuuhun 1946, jolloin se palasi Britteinsaarille. Alus poistettiin palveluksesta ja se siirrettiin reserviin varastojen tyhjentämisen päätyttyä. Vuonna 1951 alus valittiin Newcastleen reservin koulutusalukseksi, missä tehtävässä se oli nimellä "HMS Satellite" aina poistolistalle siirtoonsa saakka.


title: HMS Brave (J305)

text: Alus myytiin vuonna 1957 BISCOlle ja se saapui Clayton and Daviesille Dunstoniin romutettavaksi 25. marraskuuta. Alus romutettiin 1958.


title: HMS Brave (J305)

text: "HMS Braven" päällikkönä oli 5. heinäkuuta 1943 alkaen aina huhtikuuhun 1946 komentajakapteeni Frank Seymour Tolliday.


title: HMS Fancy (J308)

text: HMS Fancy (viirinumero J308) oli Britannian Kuninkaallisen laivaston 1943 valmistunut Algerine-luokan miinanraivaaja, joka palveli toisessa maailmansodassa.


title: HMS Fancy (J308)

text: Alus tilattiin Blyth Dry Docks and Ship Building Companyltä. Aluksen köli laskettiin 22. heinäkuuta 1942 ja se laskettiin vesille 5. huhtikuuta 1943. Alus valmistui vielä samana vuonna 21. marraskuuta.


title: HMS Fancy (J308)

text: Alus luovutettiin 1951 Belgialle, joka liitti sen laivastoonsa nimellä "A. F. Dufour". Alus nimettiin 1959 uudelleen "Nzadiksi". Se on hylkynä Kongossa.


title: Joan & Melissa: Joan Knows Best?

text: Joan & Melissa: Joan Knows Best? oli yhdysvaltalainen tositelevisio-ohjelma, joka seurasi koomikko Joan Riversin ja hänen tyttärensä Melissa Riversin elämää. Sarjaa esitettiin 25. tammikuuta 2011 – 4. toukokuuta 2014. Sarja lopetettiin neljä kuukautta ennen Joan Riversin kuolemaa.


title: HMS Cockatrice (J229)

text: HMS Cockatrice (viirinumerot J229 ja M29) oli Britannian Kuninkaallisen laivaston vuonna 1943 valmistunut Algerine-luokan miinanraivaaja, joka palveli toisessa maailmansodassa.


title: HMS Cockatrice (J229)

text: Alus tilattiin Paisleystä Fleming and Fergusonilta. Sen köli laskettiin 29. joulukuuta 1941 ja alus laskettiin vesille 27. lokakuuta 1942. Alus liitettiin laivastoon 10. huhtikuuta 1943.


title: HMS Cockatrice (J229)

text: Alus romutettiin 1963 Inverkeithingissä.


title: Osmo Lahdenperä

text: Osmo Lahdenperä (s. 1939) on suomalainen toimittaja.


title: Osmo Lahdenperä

text: Lahdenperä toimi 1970-luvulla tamperelaisen Hymy-lehden erikoistoimittajana. Hän kirjoitti myös toimittaja Veikko Ennalan elämäkerran "Neron heikkoudet".


title: Henry le Despenser

text: Henry le Despenser (k. 1406) oli englantilainen aatelismies ja Norwichin piispa, joka sai mainetta ”taistelevana piispana” vuoden 1381 talonpoikaiskapinan kukistamisen yhteydessä.


title: Henry le Despenser

text: Henry le Despenser oli Edward le Despenserin nuorin poika. Hän syntyi samana vuonna kun hänen isänsä kuoli Vannesin piirityksessä.


title: Henry le Despenser

text: Kun Urbanus VI valittiin paaviksi vuonna 1378, Avignonissa valittiin vastapaaviksi Genevan Robert, joka otti nimekseen Klemens VII. Paavi Urbanus valitsi Henryn johtamaan ristiretkeä Klemensin seuraajia vastaan Flanderissa.


title: Henry le Despenser

text: Despenser vihittiin Norwichin piispaksi Roomassa 20. tai 21. huhtikuuta 1370. Hän toimi aktiivisesti John Wycliffen seuraajia vastaan. Kronikoitsija Thomas Walsingham ylisti hänen työtään harhaoppia vastaan. Ketään ei kuitenkaan tästä syystä teloitettu hänen ollessaan piispana. Hän kuoli 23. elokuuta 1406 ja hänet on haudattu Norwichin tuomiokirkkoon.


title: Pannukakko

text: Pannukakko on Pirkanmaalla Nokialla sijaitseva pieni järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen.


title: Pannukakko

text: Soikion muotoisen järven halkaisija on 130 metriä. Se sijaitsee soistuneessa metsänotkelmassa ja sen rannat ovat avosuota. Läheisen maatilan läpi juoksee järven laskuoja, joka on 300 metriä pitkä ja laskee 150 metrin päässä sijaitsevaan Järvenjärveen. Järvi on asumaton.


title: Pikku Samelusjärvi

text: Pikku Samelusjärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen.


title: Pikku Samelusjärvi

text: Soikion muotoisen järven halkaisija on noin 100 metriä. Vaikka rannat ovat metsän peitossa, on järvi peltojen ympäröimänä. Sen rannalla on yksi rakennus. Järveen laskee Samelusjärven vedet pellon alta virtaavassa ojassa ja siitä laskee oja yhtyen Hanhijärvestä laskevaan ojaan. Tämä oja päätyy neljän kilometrin jälkeen Kallioistenselkään.


title: Danie Malan

text: Danie Malan (s. 1949 Salomonsvlei, Etelä-Afrikka) on etelä-afrikkalainen keskimatkojen juoksija. Malanin aktiivivuodet olivat 1967–1975.


title: Danie Malan

text: Danie Malan voitti 1967 400 metrillä alle 17-vuotiaiden ja 1969 800 metrillä alle 19-vuotiaiden Etelä-Afrikan mestaruuden. Hän suoritti BSc-tutkinnon Stellenboschin yliopistossa pääaineenaan maatalous. Opiskeluaikanaan Malanin kilpakumppaneita olivat Dicky Broberg ja Marcello Fiasconaro. Malan nousi Etelä-Afrikan maajoukkueurheilijaksi keväällä 1970. Maaliskuussa 1971 Broberg ja Malan juoksivat Coetzenburgissa maailman sen vuotiset kärkiajat; Broberg 1.44,7 ja Malan 1.45,1. Seuraavana kautena 1971 Malanilla oli jalkavaivoja, jonka vuoksi kausi 1972 jäi väliin.


title: Danie Malan

text: Kaudesta 1973 tuli Malanin urheilu-uran huippuvuosi. Toukokuussa 1973 hän sijoittui toiseksi Los Angelesissa juostussa 800 metrin kisassa Yhdysvaltain Rick Wohlhuterin jälkeen uudella Etelä-Afrikan ennätysajalla 1.44,5. Kuukautta myöhemmin 24. kesäkuuta hän juoksi Münchenissä uuden 1 000 metrin ME:n 2.16,0 parantaen Itä-Saksan Jürgen Mayn ja Länsi-Saksan Franz-Josef Kemperin nimissä ollutta ennätystä kahdella kymmenyksellä. Kaksi viikkoa myöhemmin Malan voitti Zürichissä Euroopan sen hetkisen ykkösnimen Neuvostoliiton Jevgeni Arzhanovin. Palattuaan kotimaahansa hän voitti vielä 800 metrin silloisen ME:n haltijan Marcello Fiasconaron.


title: Danie Malan

text: Kaudella 1975 Malan paransi Etelä-Afrikan mailin ennätystä Stellenboschissa numeroihin 3.54,6 ja seuraavana vuonna maan 1 500 metrin ennätystä Zürichissä aikaan 3.35,98. Näin hänellä oli hallussa Etelä-Afrikan ennätykset 800 metriltä mailille. Ensimmäiset eli 1 500 metrin ja mailin ennätykset rikottiin näistä kaudella 1981. 1 000 metrin ME-aika säilyi Etelä-Afrikan ennätyksenä aina vuoteen 2007 eli 34 vuoden ajan. Ennätyksen rikkoi Mbulaeni Mulaudzi.


title: Danie Malan

text: Malan päätti huippu-urheilijan uran vuonna 1976. Pääsyynä oli Etelä-Afrikan apartheid-politiikasta johtunut muun maailman Etelä-Afrikan urheiluun kohdistunut boikotti, joka esti maan urheilijoiden osallistumisen kansainvälisiin suurkilpailuihin, kuten olympialaisiin. Danie Malan siirtyi sen jälkeen hoitamaan kotitilaansa, joka oli maitotila ja tuotti myös hedelmiä. Malan avioitui huippu-urheilu-uransa loppuvaiheessa, ja hänellä on neljä lasta.


title: Danie Malan

text: Myöhemmällä iällä 1990-luvulla Malan on osallistunut ikäluokkansa triathlon-kisoihin.


title: Tappuri

text: Tappuri voi tarkoittaa seuraavia:


title: Nokiankoski

text: Nokiankoski eli Emäkoski on entinen koski Nokianvirrassa.


title: Nokiankoski

text: 1900-luvun alussa koskeen rakennettiin Nokiankosken vesivoimala, joka sijaitsi entisen sellutehtaan kohdalla lähellä Nokian keskustaa. Voimalan omisti selluloosaa valmistanut Nokia-yhtiö. Padon jäänteet ovat vielä selvästi nähtävissä Emäkoskentien sillalta. Sen korvaajaksi on rakennettu Melon voimalaitos.


title: Yrjö Liipolan taidemuseo

text: Yrjö Liipolan taidemuseo on taidemuseo Tl. Koskella Varsinais-Suomessa. Museossa on esillä noin 210 teosta käsittävä Yrjö Liipolan taidekokoelma.


title: Yrjö Liipolan taidemuseo

text: Museota ylläpitää Kosken Tl taidesäätiö. Arkkitehti Eero Ponkalan suunnittelema museorakennus Tl. Kosken keskustassa valmistui vuonna 1970.


title: Yrjö Liipolan taidemuseo

text: Kuvanveistäjä Yrjö Liipola syntyi Tl. Koskella vuonna 1881. Hän teki pääosan elämäntyöstään Budapestissä Unkarissa ja Helsingissä Suomessa mutta palasi myöhäisvuosinaan Tl. Koskelle, jonne hän oli vuonna 1956 lahjoittanut myös taidekokoelmansa.


title: Syyrian armenialaiset

text: Syyrian armenialaiset ovat Syyriassa asuvia armenialaisia. Suurin osa heistä polveutuu armenialaisista, jotka pakkosiirrettiin alueelle Armenialaisten kansanmurhan aikana Osmanien valtakunnassa vuonna 1915. Ennen Syyrian sisällissotaa Syyriassa oli arviolta 100 000 ja sittemmin monet heistä ovat päätyneet pakolaisiksi.


title: Syyrian armenialaiset

text: Suurin osa Syyrian armenialaisista polveutuu Syyriaan Osmanien valtakunnan aikana tapahtuneen Armenialaisten kansanmurhan aikana Syyriaan pakkosiirretyistä ja sinne paenneista armenialaisista. Deir ez Zorin alue Syyriassa oli merkittävä pakkosiirtojen päätepiste. Sittemmin Syyrian armenialaisten keskukseksi muodostui Aleppon kaupunki, jossa asui ennen sisällissotaa noin 60 000 armenialaista. Pienempiä armenialaisyhteisöjä on ollu Kessabissa, Kamishlissa, Yacubiyahissa, Kobanessa ja Damaskoksessa. Arabinationalismin myötä monet Syyrian armenialaiset kokivat olonsa uhatuiksi ja suuret määrät heitä muutti maasta 1960- ja 1970-luvuilla. Ennen Syyrian sisällissodan alkua heitä oli kuitenkin vielä arviolta 100 000.


title: Syyrian armenialaiset

text: Sisällissodan puhjettua armenialaisia alkoi muuttaa pakolaisiksi vuodesta 2012 lähtien. Tuona vuonna yhteensä noin 6 500 armenialaista pakeni maasta, ja seuraavana vuonna luku kasvoi 11 000:een. Pakolaisten suosima kohdemaa on Armenia, jossa oli vuonna 2015 arviolta noin 15 000 syyrialaista turvapaikanhakijaa, ja suurin osa heistä oli Syyrian armenialaisia. Osa Syyriasta tulleista armenialaisista on asettunut kiistellylle Vuoristo-Karabahin alueelle. Sisällissodan aikana armenialaiset ovat tukeneet enimmäkseen Syyrian presidentti Bashar al-Assadin hallintoa. Armenialaisten historiallisena vihollisenaan pitämä Turkki kannattaa puolestaan Assadin hallinnon kaatamista. Syyrian armenialaiset ovat syyttäneet Turkkia esimerkiksi jihadistien päästämisestä maan Syyrian vastaisen rajan yli pääasiassa armenialaiseen Kessabin kaupunkiin vuonna 2013. Sisällissodan aikana armenialaiset ovat joutuneet sieppausten, kiristysten ja murhien uhreiksi. Aleppossa asuu vielä noin 40 000 armenialaista, ja suurin osa heistä hallituksen hallitsemissa osissa kaupunkia.


title: Syyrian armenialaiset

text: Suurin osa armenialaisista kuuluu Armenian ortodoksiseen kirkkoon, jonka lisäksi Armenian katolilaisella kirkolla on noin 20 000 jäsentä. Armenialaiset ovat säilyttäneet omat tapansa, kielensä, koulunsa ja lehtensä. Monille ajatus sulautumisesta ympäröivään yhteiskuntaan on vastenmielinen. Monet armenialaisista ovat perinteisesti olleet kauppiaita, ja heidän taloudellinen tilanteensa on tyypillisesti hyvä. Suurin osa Syyrian armenialaisista puhuu armeniaa ja arabiaa.


title: Sirkka Anna-Liisa Sihvola

text: Sirkka Anna-Liisa Sihvola oli Kuusankoskelta kotoisin ollut suomalainen 17-vuotias liikeapulainen joka murhattiin Valkealan Lappalanjärvellä sijaitsevassa Verkkosaaressa 16. heinäkuuta 1938. Murhaaja oli Sihvolan naapurina asunut työmies Tuomas August Narinen. Narisesta tuli viimeinen Suomessa rauhan aikana kuolemaan tuomittu henkilö. Surma herätti aikanaan suurta huomiota ja siitä kirjoitettiin useita arkkiveisuja. Verkkosaarta alettiin kutsua Murhasaareksi ja sinne pystytettiin muistokivi joka on kuitenkin myöhemmin hävinnyt.


title: Sirkka Anna-Liisa Sihvola

text: Kouvolalainen Asemakylä-yhtye julkaisi syksyllä 2014 tapauksen pohjalta tehdyn balladivideon ja dvd-levyn.


title: Sojuz TMA-11M

text: Sojuz TMA-11M () oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 7. marraskuuta 2013 Baikonurin kosmodromilta Kazakstanista mukanaan kolme avaruuslentäjää ja rahtia asemalle.


title: Sojuz TMA-11M

text: Avaruuslennolle osallistuneet toimivat ISS-aseman Retkikunta 38:n täydennysmiehistönä. Alus toimi ISS:n pelastusaluksena kunnes palasi maahan toukokuussa 2014.


title: Speed of Light

text: Speed of Light on brittiläisen Iron Maiden -yhtyeen kappale ja single vuonna 2015 ilmestyneeltä tupla-albumilta "The Book of Souls". Single julkaistiin ennen itse albumia, 14. elokuuta 2015. Digitaalisen formaatin lisäksi ”Speed of Light” julkaistiin CD-singlenä Yhdysvalloissa, missä sen jakelusta vastasi yksinoikeudella Best Buy -kauppaketju.


title: Speed of Light

text: Kappaleesta tehtiin Llexi Leonin tuottama ja ohjaama musiikkivideo. Yhtye kertoi sen olevan kunnianosoitus videopelien 40-vuotiselle historialle. Iron Maiden julkaisi verkkosivustollaan kappaleen musiikkivideon teemaa mukailevan videopelin.


title: Sojuz TMA-12M

text: Sojuz TMA-12M () oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 25. maaliskuuta 2014 Baikonurin kosmodromilta Kazakstanista mukanaan kolme avaruuslentäjää ja rahtia asemalle.


title: Sojuz TMA-12M

text: Avaruuslennolle osallistuneet toimivat ISS-aseman Retkikunta 39:n täydennysmiehistönä. Alus toimi ISS:n pelastusaluksena kunnes palasi maahan syyskuussa 2014.


title: Jalkapalloseura Hercules

text: JS Hercules on 1998 perustettu aikuisjalkapallon ja futsalin erikoisseura Oulusta. Miesten edustusjoukkue nousi kaudeksi 2016 Kakkoseen, jossa se pelaa myös kaudella 2019. Reservijoukkue Hercules/2 pelaa kaudella 2019 Pohjois-Suomen Kolmosessa ja Hercules/Herkku-Papat Viitosessa. Kaudella 2019 Hercules edustusjoukkueen päävalmentajana toimii Mikko Isokangas, apuvalmentajana Miguel Cervera Lopez ja joukkueenjohtajana toimii Jan Sirniö.


title: Jalkapalloseura Hercules

text: Kun joukkue pelasi ensimmäisen virallisen ottelunsa vuonna 1998, ei osa pelaajista ollut pelannut aiemmin missään joukkueessa. Muutamilla oli hieman jalkapallotaustaa paikallisissa juniorijoukkueissa tai puulaakisarjoissa. Joukkueen ydinryhmä muodostui pääasiassa Oulun yliopiston tekniikan opiskelijoista, jotka olivat yhdessä perustaneet seuran. Näistä pelaajista suurin osa on jo lopettanut ja muuttanut töiden perässä ympäri maata, mutta muutama jatkaa vielä pelaamista seuran reservijoukkueessa, Herkku-Papoissa tai on mukana toimihenkilöinä.


title: Jalkapalloseura Hercules

text: JS Hercules on järjestänyt useana vuonna FootCoop-tapahtuman, joka on tuonut yhteen joukkueita ja urheilun parissa toimivia henkilöitä ympäri pohjoista Fennoskandiaa. Vuoden 2012 seminaarissa oli puhujina mm. entinen Englannin maajoukkuepelaaja Brian Deane, Etiopian maajoukkuevalmentaja Tom Saintfiet, entinen maajoukkuevalmentaja Martti Kuusela, entinen maajoukkuepelaaja Aki Riihilahti sekä NHL-seura Columbuksen toimitusjohtaja Jarmo Kekäläinen. Seminaarin jälkeiseen jalkapalloturnaukseen osallistuivat Alta IF Norjasta, AC Oulu, Rovaniemen Palloseura, Bodens BK Ruotsista ja järjestävä seura JS Hercules.


title: Jalkapalloseura Hercules

text: Kauden aikana muualle siirtyneet pelaajat: Chigozie Domas Ewelike (AC Kajaani), Roope Keskitalo OTP


title: Jalkapalloseura Hercules

text: Eniten kausia seurassa: Miska Visuri (18)


title: Jalkapalloseura Hercules

text: Eniten otteluita seurassa: Jani Kytöaho


title: Jalkapalloseura Hercules

text: Eniten maaleja seurassa: Tommi Päkkilä (44)


title: Jalkapalloseura Hercules

text: Eniten maaleja yhdellä kaudella: Tommi Siekkinen (31)


title: Aleksandr Fadejev (taiteilija)

text: Aleksandr Aleksandrovitš Fadejev (1811 Tallinna – 16. marraskuuta 1889) oli venäläinen heraldiikkaan erikoistunut taiteilija.


title: Aleksandr Fadejev (taiteilija)

text: Fadejev valmistui Pietarin taideakatemiasta vuonna 1848. Hän teki vuosien ajan yhteistyötä heraldikko Bernhard Karl von Koehnen kanssa. He suunnittelivat yhdessä koristeita keisari Aleksanteri II:n kruunajaisjuhliin vuonna 1856 sekä Venäjän keisarikunnan niin sanotun suuren valtakunnanvaakunan, joka otettiin virallisesti käyttöön vuonna 1857. Fadejev suunnitteli itse suuren valtakunnanvaakunan keskuksena toimivan niin sanotun pienemmän valtakunnanvaakunan, joka hyväksyttiin 1856. Suuri valtakunnanvaakuna pysyi käytössä pääosin muuttumattomina vuoteen 1917. Vuonna 1857 Fadejev nimitettiin hallitsevan senaatin heraldisen osaston vaakunatoimiston johtajaksi, missä tehtävässä hän jatkoi yli 30 vuotta. Fadejev suunnitteli myös keisarillisen perheen jäsenten vaakunat ja satojen venäläisten aatelissukujen aatelisvaakunat. Hän sai 1861 kollegireistraattorin ja 1875 kollegiasessorin arvonimet.


title: Aleksandr Fadejev (taiteilija)

text: Fadejev suunnitteli Suomea varten vuosina 1860–1862 ensimmäiset markkasetelit ja -kolikot.


title: Caernarfon

text: Caernarfon on muun muassa linnastaan ja muureistaan tunnettu pikkukaupunki Gwyneddissä, Pohjois-Walesissa. Vuonna 2011 siellä oli 9 615 asukasta. Caernarfon sijaitsee Menainsalmen rannalla Angleseyn saarta vastapäätä, runsaat kymmenen kilometriä Bangorista länteen. Kaupungin nimestä on aiemmin ollut käytössä myös anglisoidut muodot Carnarvon ja Caernarvon.


title: Caernarfon

text: Caernarfonilla on pitkä historia. Kaupungin laidalla sijaitsevat roomalaisaikana rakennetun Segontiumin linnoituksen rauniot. Chesterin jaarli Hugh valloitti Caernarfonin alueen lyhyeksi aikaa 1000-luvun lopulla ja rakensi sinne paaluvarustuksen, jonka walesilaiset pian tuhosivat. Nykyisen linnan rakennutti Edvard I Walesin-valloituksensa yhteydessä 1280-luvulla, joskin rakennustyöt jatkuivat vaiheittain pitkälle 1300-luvulle saakka.


title: Max Dreyer

text: Max Dreyer (25. syyskuuta 1862 – 27. marraskuuta 1946) oli saksalainen kirjailija.


title: Max Dreyer

text: Dreyer oli vuosina 1885–1888 oppikoulunopettaja mutta siirtyi sitten vapaaksi kirjailijaksi. Dreyer aloitti naturalistisena näytelmäkirjailijana Gerhart Hauptmannin tyyliin. Hän saavutti probleemanäytelmillään suuren menestyksen. Hänen teoksiaan ovat "Drei" (1892), "Winterschlaf" (1895), "Hans" (1898), "Der Probekandidat" (1899, esitetty suomeksi "Koeopettaja"), "Das Tal des Lebens" (1903), "Die Siebzehnjährigen" (1904, esitetty suomeksi "Seitsentoistavuotiaat") sekä "Der Unbestechliche" (1918). Dreyer kirjoitti myös realistisia novelleja ja romaaneja, kuten "Lautes und Leises" (1893), "Auf einiger Erde" (1911), "Die Siedler von Hohenmoor" (1922), sekä "Das Gymnasium von Sankt Jürgen" (1925). Hän kirjoitti myös kertomuksia ja lyriikkaa alasaksan murteella.


title: Kylmälle maalle

text: Kylmälle maalle on vuonna 1989 ilmestynyt virolaisen punkyhtyeen J.M.K.E.:n debyyttialbumi, jonka julkaisi suomalainen Stupido Records. Sanoituksiltaan avoimen neuvostovastainen levy sisältää muun muassa yhtyeen tunnetuimman kappaleen "Tere perestroika". Albumi julkaistiin samana vuonna myös Neuvostoliitossa, jossa se ilmestyi Kuldnokk-levymerkin kasettiversiona vironkielisellä nimellä "Külmale maale". Albumin myöhemmät uusintajulkaisut ovat myös samalla nimellä.


title: Kylmälle maalle

text: Helsingissä nauhoitetun albumin tuottivat Joose Berglund sekä Jorma Ristilä ja sen miksaajana toimi Mikko Karmila. Levyn kannen suunnitteli Rami Kuusinen. "Kylmälle maalle" oli Berglundin ja Ristilän aikaisemmin vuonna 1989 perustaman Stupido Records -levy-yhtiön ensimmäinen albumijulkaisu sekä myös ensimmäinen ulkomailla äänitetty virolaisen rockyhtyeen albumi. Vuonna 2011 se ilmestyi J.M.K.E.:n 25-vuotisjuhlavuoden kunniaksi remasteroituna CD-versiona, joka bonuskappaleiden lisäksi sisältää 24-sivuisen vihkosen.


title: Kylmälle maalle

text: Viron yleisradioyhtiön radiokanava Raadio 2 valitsi levyn vuonna 2014 maan kaikkien aikojen toiseksi parhaaksi musiikkialbumiksi. Sen alkuperäinen vinyylipainos on myös yksi Viron arvokkaimpia äänilevyjä. Vuonna 2011 siitä maksettiin paikallisessa nettihuutokaupassa 220 euroa.


title: Rifamysiinit

text: Rifamysiinit ovat ansamakrolideihin kuuluvia antibioottisia ominaisuuksia omaavia orgaanisia yhdisteitä. Rifamysiineihin kuuluvat niin "Amycolatopsis rifamycinica"-aktinobakteerin (aikaisemmin "Streptomyces mediterranei" tai "Nocardia meriterranei") luontaisesti syntetisoimat yhdisteet kuin niistä valmistetut puolisynteettiset yhdisteet. Ryhmän aineita käytetään runsaasti erityisesti mykobakteerien aiheuttamien infektioiden kuten tuberkuloosin ja lepran hoidossa.


title: Rifamysiinit

text: Ensimmäisen kerran rifamysiinejä eristettiin "Amycolatopsis rifamycinica"-bakteerin fermentointiliemestä vuonna 1957. Tyypillistä yhdisteille on 3-amino-5-hydroksibentsoehaposta johdettu naftokinoniyksikkö, jota ympäröi etikkahaposta ja propaanihaposta johdettu alifaattinen polyketidiketju. Naftokinonirungon vuoksi rifamysiinit ovat väreiltään keltaisia tai oransseja. Yhdisteet liukenevat huonosti veteen ja paremmin orgaanisiin liuottimiin kuten metanoliin, etanoliin, etyyliasetaattiin ja bentseeniin. Bakteerin ja sen mutaatioiden tuottamina tunnetaan 12 eri rifamysiiniä, jotka ovat rifamysiinit B, G, L, O, P, Q, R, S, SV, W, X, Y ja verde. Tutkituimmat ovat rifamysiinit B, O, S, SV ja X. Rifamysiini B hapettuu helposti hapen tai vetyperoksidin vaikutuksesta rifamysiini O:ksi. Rifamysiini O voidaan hydrolysoida rifamysiini S:ksi ja glykolihapoksi ja rifamysiini S voidaan pelkistää askorbiinihapolla rifamysiini SV:ksi. Rifamysiini SV on ensimmäinen antibioottina myyty tämän ryhmän yhdisteistä.


title: Rifamysiinit

text: "Amycolatopsis rifamycinica"-bakteerin tuottamat rifamysiinit reagoivat helposti konjugaattiadditiolla ammoniakin, amiinien, alkoholien ja hydratsiinien kanssa muodostaen amideja, estereitä ja hydratsideja. Monet näistä puolisynteettisistä johdannaisista ovat niiden luonnollisia esiasteita tehokkaampia, vaikutuksiltaan laajakirjoisempia tai farmakologisilta ominaisuuksiltaan parempia. Näitä puolisynteettisiä johdannaisia ovat muun muassa rifampisiini, rifabutiini, rifapentiini, rifalatsiili ja rifamiksiini.


title: Rifamysiinit

text: Rifamysiinien antibioottiset ominaisuudet johtuvat siitä, että ne inhiboivat bakteerien RNA-polymeraasientsyymiä. Ne ovat tehokkaita sekä grampositiivisia bakteereja, esimerkiksi mykobakteereja, ja eräitä gramnegatiivisia bakteereita vastaan. Rifamysiinit muodostavat kompleksin RNA-polymeraasin β-alayksikön kanssa ja RNA:n rakenneyksiköiden yhdistyminen pitkiksi ketjuiksi estyy. Ryhmän yhdisteiden on todettu myös estävän eräiden virusten käänteiskopioijaentsyymien toimintaa.


title: Gergely Czuczor

text: Gergely Czuczor ( 17. joulukuu 1800. - 9. syyskuu 1866. ) unkarilainen benediktiinimunkki, runoilija, kielitieteilijä, Unkarin tiedeakatemian jäsen. Hänet kastettiin Istvániksi, mutta otti munkkinimekseen Gergely.


title: Gergely Czuczor

text: Petőfin kaltainen kansanomainen runoilija: hänenkin kansallismieliset runot päätyivät nopeasti kansanlauluiksi ja -- muutenkin -- levisivät kansan keskuudessa. Molempien runomitta oli usein kansanlauluja myötäilevää, mikä siis ajoi kansallismielisten asiaa kansanomaisen tavan kautta.


title: Gergely Czuczor

text: Osallistui vapaustaisteluun Habsburgien valtaa vastaan. Eräs hänen kuuluisimpia runoja, "Riadó" eli Hälytys, ilmestyi Kossuthin toimittamassa lehdessä 21:nä joulukuuta 1848, kun itävaltalaiset joukot jo lähestyivät Pest-Budaa. Ilmestyi myös lentolappusilla erikseen, ja levisi sotilaitten ja kansan keskuudessa kansallismielisen vallankumouksen eräänä marssina ihan Petőfin runojen tapaan.


title: Gergely Czuczor

text:
Riadó -runon alkuosan suomennos:
Hälytys


title: Gergely Czuczor

text:
Vinkkuu sotapilli: hälyty, unkarilainen, hälyty!
Kotimaasi kutsuu taistohon, käteesi ota teräs terätty.
Tämän salama värjätköhön aamukoiton vapauden,
Ja laittakoon verikylpyyn purppuran tyranneuden.


title: Gergely Czuczor

text:
Elossa on yhä suuri jumala unkarilaisten,
Kalpaten käy häntä vastaan asettuvaisten.


title: Gergely Czuczor

text: Apunamme jumalakin, ken sais voittoa meitä vastaamme?


title: Gergely Czuczor

text: Vapaata kansaa olimme me olleet, sitä myös olkaamme.


title: Gergely Czuczor

text: Tyrannikuningasta tarvita ei! taistohon unkarilaiset,


title: Gergely Czuczor

text: Hirmukuolema päälle heidän, joitten hampaat uhkaavaiset.


title: Gergely Czuczor

text: Ken vangin kahleet ja ikeen kaavailee osaksemme


title: Gergely Czuczor

text: Sen keltamustaan sieluun me tikarin lyömme.


title: Westfield House

text: Westfield House on Englannin evankelis-luterilaisen kirkon (ELCE) teologinen seminaari Cambridgessa Englannissa.


title: Westfield House

text: Oppilaitoksen alku juontaa juurensa 1950-luvulle. ELCE:n oman jäsenkunnan lisäksi seminaarissa järjestetään teologista koulutusta myös niille muista maista kotoisin oleville opiskelijoille, joilla ei omassa maassaan ole vastaavaa tunnustukselliseen luterilaisuuteen painottunutta oppilaitosta.


title: Frutas Tropicales -festivaali

text:
Frutas Tropicales oli latinalaisamerikkalaisen kevyen musiikin viikonloppufestivaali, jota järjestettiin Vantaan Konserttitalo Martinuksessa vuodesta 1998 vuoteen 2015, yleensä maaliskuun jälkipuoliskolla. Festivaalin nimi oli aluksi ”Martinuksen latinalaisamerikkalainen viikonloppu”, mutta vakiintui Frutas Tropicales -muotoon 1999.
Tapahtumassa kuultiin pääasiassa brasilialaista, kuubalaista ja argentiinalaista musiikkia, mutta vieraita oli myös muista Etelä-Amerikan maista, kuten Kolumbiasta ja Venezuelasta. Frutas Tropicales -festivaaleilla vierailivat mm. Ivan Lins, Joyce (laulaja), Hamilton de Holanda, João Bosco, João Donato, Eliane Elias ja Rosa Passos (Brasilia), Pancho Amat ja Reinaldo Creagh (Kuuba), Marta Gomez (Kolumbia) sekä Larry Harlow (USA), joka kuitenkin ehti osallistua vain harjoituksiin Martinuksessa, ennen kuin sairastui ja joutui peruuttamaan esiintymisensä.
Frutas Tropicales -festivaalin perusti Martinuksen ohjelmatoiminnanjohtaja Kimmo Tammivaara , joka myös vastasi 17 vuoden ajan festivaalin taiteilijakiinnityksistä ja järjestelyistä. Vuoden 2007 festivaalin järjesti Tammivaaran vuorotteluvapaan johdosta Kimmo Kepsu.
Frutas Tropicales oli osa Vantaan kaupungin omistaman Konserttitalo Martinuksen omaa ohjelmatuotantoa ja sellaisena yksi Vantaan kulttuuripalvelujen vuotuisista tapahtumista.


title: Frutas Tropicales -festivaali

text:
2015
2014
2013
2012
2011
2010
2009
2008
2007
2006
2005
2004
2003
2002
2001
2000
1999
1998


Frutas Tropicales -festivaali


title: Lea Ahlborn

text: Lea F. Ahlborn (o.s. "Lundgren"; 18. helmikuuta 1826 – 13. marraskuuta 1897) oli ruotsalainen kaivertaja ja mitalitaiteilija. Hän toimi vuosina 1855–1896 Ruotsin rahapajan virallisena kaivertajana ja oli siten Ruotsin ensimmäinen naispuolinen virkamies.


title: Lea Ahlborn

text: Ahlbornin isä Ludvig Lundgren oli Ruotsin kuninkaallisen rahapajan kaivertaja, ja hän sai oppia isältään. Hän opiskeli myös vuoden ajan Ruotsin taideakatemiassa 1850–1851 ja yksityisoppilaana Pariisissa talvella 1852–1853. Hänen isänsä viran oli tarkoitus siirtyä hänen veljelleen P. H. Lundgrenille, mutta tämä oli sairaalloinen. Isän kuoltua vuonna 1853 Ahlborn nimitettiin rahapajan vt. kaivertajaksi ja veljensäkin kuoltua vuonna 1855 hänestä tuli virallinen kolikonkaivertaja. Ahlborn jatkoi tässä virassa vuoteen 1896 asti. Hän tosin jatkoi työskentelyä sen jälkeenkin. Hänen eläkeanomustaan ei ehditty käsitellä ennen hänen seuraavana vuonna tapahtunutta kuolemaansa, sillä Ruotsin valtio ei ollut koskaan aiemmin joutunut myöntämään naiselle virkaeläkettä.


title: Lea Ahlborn

text: Ahlborn kaiversi yli 40 vuoden ajan rahapajan leimasimet kaikille ruotsalaisille kolikoille sekä tilaustyönä myös Norjan ensimmäisille kultarahoille ja 1860-luvun alussa Suomen ensimmäisille markka- ja pennikolikoille. Ahlbornin on sanottu elvyttäneen ruotsalaisen mitalitaiteen. Hän toteutti useita juhlarahoja ja yli 300 muistomitalia, kuten Uppsalan yliopiston 400-vuotisjuhlamitalin vuonna 1877 ja Yhdysvaltain itsenäisyyden tunnustamisen 100-vuotisjuhlamitalin vuonna 1883. Ahlborn toteutti myös vuonna 1865 Suomen vuosien 1863–1864 valtiopäivien muistomitalin, joka oli ensimmäinen Suomen Rahapajan liikkeelle laskema tuote. Hänen aloitteestaan suomalaisissa kolikoissa otettiin myös käyttöön niin sanottu rahamestarin merkki. Hänet valittiin Ruotsin taideakatemian jäseneksi vuonna 1881.


title: Lea Ahlborn

text: Lea Ahlbornin puoliso oli vuodesta 1854 koristeveistäjä Carl Ahlborn.


title: Strong Addiction

text:
Strong Addiction on suomalainen vuonna 2007 perustettu alternative metal -yhtye Helsingistä. Strong Addiction julkaisi ensimmäisen albumin keväällä 2015 Inverse Recordsin kanssa.
Yhtye nousi yleisön tietoisuuteen voittamalla huhtikuussa 2013 Hard Rock Cafen järjestämän Hard rock rising -bändikilpailun.
Yhtyeen jäsenet ovat Sebastian Ulmanen, Anssi Lausmaa, Heikki Virolainen ja Samuli Kotavalko.


title: Ivan Dvornyi

text: Ivan Vasiljevitš Dvornyi (, 5. tammikuuta 1952 Jasnaja Poljana, nyk. Omskin alue, Venäjän SFNT – 21. syyskuuta 2015 Omsk ) oli Neuvostoliittoa edustanut koripalloilija.


title: Ivan Dvornyi

text: Dvornyi voitti Neuvostoliiton joukkueessa olympiakultaa Münchenissä 1972. Olympiaturnauksen loppuottelun sekavat päätöshetket johtivat Neuvostoliiton voittoon Yhdysvalloista, joka jäi ensimmäistä kertaa lajin historiassa ilman miesten olympiavoittoa. Vuonna 1970 Dvornyi voitti nuorten Euroopan mestaruuden.


title: Ivan Dvornyi

text: Dvornyi voitti BK Spartak Pietarissa Cup-voittajien cupin vuonna 1973. 22. syyskuuta 2015 hänen uutisoitiin kuolleen keuhkosyöpään 63-vuotiaana.


title: Dominanttiseptimisointu

text: Dominanttiseptimisointu eli huippunelisointu on septimisointu eli nelisointu, jonka pohjasävelenä on duuri- tai mollisävellajin viides sävel, dominantti eli huippusävel. Sekä duurissa että harmonisessa mollissa dominanttiseptimisoinnun muodostavat pohjasävelen lisäksi suuri terssi, puhdas kvintti ja pieni septimi. Laajemmassa mielessä dominanttiseptimisointu on mikä tahansa rakenteeltaan vastaava sointu, jossa on suuri terssi, puhdas kvintti ja pieni septimi. Tällainen sointu voidaan käsittää duurikolmisoinnuksi, johon on lisätty septimi.


title: Dominanttiseptimisointu

text: Dominanttiseptimisointu on tonaalisessa musiikissa vanhastaan tärkein kaikista septimisoinnuista ja samalla toonikan kolmisoinnun eli peruskolmisoinnun ohella sävellajin tärkein sointu. Se esiintyy länsimaisessa musiikissa lähes yhtä usein kuin dominantin kolmisointu.


title: Dominanttiseptimisointu

text: Populaarimusiikin sointumerkinnöissä dominanttiseptimisointu merkitään lisäämällä pohjasävelen nimen jälkeen yläindeksi "7". Esimerkiksi G tarkoittaa C-duurin dominanttiseptimisointua, jonka pohjasävel on G ja jossa sen lisäksi esiintyvät sävelet H, d, ja f. Sointuanalyysissä dominanttiseptimisoinnulle, jonka pohjasävelenä on sävellajin dominantti, käytetään merkintää V.


title: Dominanttiseptimisointu

text: Muiden sointujen tavoin dominanttiseptimisointukin esiintyy usein myös käännöksinä, jotka voidaan ajatella muodostettavan siirtämällä sen alimmat sävelet oktaavia korkeammalle. Tämän soinnun käännöksiä nimitetään myös sen mukaan, missä kohdassa sen alimmasta sävelestä luettuna esiintyy kaksi asteikon peräkkäistä säveltä. Niinpä sen ensimmäistä käännöstä (esimerkiksi H-D-F-G) sanotaan myös "kvinttisekstisoinnuksi", toista käännöstä (D-F-G-H) "terssikvarttisoinnuksi" ja kolmatta käännöstä (F-G-H-D) "sekuntisoinnuksi".


title: Dominanttiseptimisointu

text: Varsin usein jätetään dominanttiseptimisoinnusta sen kvintti pois, mikä ei oleellisesti muuta soinnun luonnetta. Myös duurin tai mollin VII asteen sointu, joka on vähennetty kolmisointu, käsitetään usein eräänlaiseksi vaillinaiseksi dominanttiseptimisoinnuksi, "vajaasoinnuksi" josta pohjasävel on jätetty pois.


title: Dominanttiseptimisointu

text: Toisinaan dominanttiseptimisointuun lisätään vielä viides sävel, jolloin saadaan viisisointu, "dominanttinoonisointu".


title: Dominanttiseptimisointu

text: Toisin kuin kolmisoinnut, dominanttiseptimisointu on luonteeltaan riitasointu eli dissonanssi. Siinä esiintyy dissonoiva intervalli toisaalta pohjasävelen ja septimin, toisaalta myös terssin ja septimin välillä; viimeksi mainittu intervalli on vähennetty kvintti, joka soinnun eräissä käännöksissä vastaa ylinouseva kvartti eli tritonus. Klassisen soinnutusopin mukaan tällaiset dissonoivat intervallit on purettava tiettyjen sääntöjen mukaan niin, että ne johtavat konsonoivaan sointuun.


title: Dominanttiseptimisointu

text: Sävellajin dominanttisoinnulle ominaista on sen dynaaminen, tonaalista ja harmonista jännitystä luova luonne. Se pyrkii purkautumaan toonikasointuum, joka sen sijaan on luonteeltaan staattinen ja pysäyttävä ja johon sävellykset ja niiden osat tyypillisesti päättyvätkin. Dominanttiseptimisointu esiintyykin toonikasoinnun edellä myös kadensseissa.


title: Dominanttiseptimisointu

text: Dominanttiseptimisoinnun terssi on sävellajin johtosävel, jolla on voimakas taipumus edetä perussäveleen eli toonikaan. Esimerkiksi C-duurin dominanttiseptimisointu on G, jonka terssi, H, on C-duurin johtosävel. Myös soinnun septimillä on eräänlainen yläjohtosävelen luonne, sillä se johtaa sitä puoliaskelen verran alempana olevaan asteikon kolmanteen säveleen (edellä mainitussa soinnussa septimi on F, joka siis johtaa duuriasteikon kolmanteen säveleen, E:hen). Tämä yhdessä sen sen kanssa, että jo dominanttikolmisoinnulla on pyrkimys purkautua toonikasointuun, on johtanut siihen, että dominanttiseptimisointu ja sitä seuraava toonikasointu yhdessä muodostavat luontevan lopukkeen, joka säännöllisesti esiintyy sävellyksen tai sen osan lopussa. Tämä alkuperäinen käyttötapa on toisaalta tehnyt mahdolliseksi harhauttaa kuulijaa harhalopukkeen avulla, jossa dominanttiseptimisointua seuraakin poikkeuksellisesti sävellajin kuudennen asteen sointu. Dominanttiseptimisointu voi esiintyä myös osana kvinttiympyrän mukaisesti etenevää sointukulkua (VI - II - V - I), jossa sitä edeltää supertoonikan sointu. Tämä on yleistä muun muassa jazzpianomusiikissa.


title: Dominanttiseptimisointu

text: Rock- ja muussakin populaarimusiikissa sointukulku noudattaa usein niin sanottua blueskaavaa. Tällöin sävellajin V asteen sointu on lähes aina dominanttiseptimisointu, toisin sanoen duurikolmisointu, johon on lisätty pieni septimi, ja usein myös IV asteen sointuun lisätään pieni septimi, kun taas toonika- eli I asteen sointu on useimmiten pelkkä duurikolmisointu. Tyypillisiä esimerkkejä ovat Bill Haleyn "Rock Around the Clock" ja Chuck Berryn "Fanny Mae". Sitä vastoin esimerkiksi Chuck Berryn kappaleessa "Back in the U.S.A" ja Loggins and Messinan kappaleessa "Your Mama Don't Dance" toonikasointuunkin on lisätty pieni septimi. Tämä olikin yleistä rockmusiikin ensimmäisten 15 vuoden aikana, mutta kuulostaa nykyisin jossakin määrin "retrospektiiviseltä". Muita esimerkkejä kappaleista, joissa toonikasointuun on lisätty pieni septimi, ovat Little Richardin "Lucille", Beatlesien "I Saw Her Standing There", Harry Nilssonin "Coconut", Jim Crocen "You Don't Mess Around With Jim" ja The Drifters-yhtyeen "On Broadway". Chuck Berryn kappaleessa "Rock and Roll Music" esiintyy dominanttiseptimisoinnun kaltainen sointu sekä sävellajin I, IV että V asteen sointuna.


title: Dominanttiseptimisointu

text: Käyttämällä sävellajiin varsinaisesti kuulumattomia kromaattisia muunnesäveliä voidaan sävellajin muillekin kuin V asteelle muodostaa dominanttiseptimisoinnun kaltainen sointu, jota sanotaan "välidominanttisoinnuksi". Yleisin tällainen sointu on ns. "dominantin dominantti" (V7/V), sävellajin II asteen septimisointu, jossa terssi on korotettu. Tämä sointu pyrkii purkautumaan sävellajin varsinaiselle dominanttisoinnulle samaan tapaan kuin dominanttisointu purkautuu toonikasoinnulle.


title: Dominanttiseptimisointu

text: Välidominanttisoinnun aikana soinnun pohjasävel saa ainakin hetkeksi ikään kuin dominantin ja sitä kvinttiä alempana oleva sävel toonikan luonteen. Usein tämä sävelten luonteen vaihtuminen on aivan tilapäistä, mutta dominanttiseptimisoinnulla on suuri merkitys myös modulaatioissa eli sävellajin vaihdoksissa. Tällöin tätä sointua ei sen voimakkaan tonaalisen tehon vuoksi yleensä kuitenkaan käytetä vielä sävellajista toiseen siirryttäessä, vaan vasta siirtymisen jälkeen uuden sävellajin vakiinnuttamiseksi.


title: Dominanttiseptimisointu

text: Nämä dominanttiseptimisoinnun käyttötavat ovat klassiselta kaudelta saakka olleet erittäin yleisiä, ja soinnusta on kehitetty useita muunnelmia kuten laajennettu (V/V/V) ja korvattu (V7/V) dominanttisointu.


title: Dominanttiseptimisointu

text: Dominanttiseptimisointu on enharmonisesti samanlainen kuin ylinouseva sekstisointu, jossa sen septimi on korvattu ylinousevalla sekstillä. Tällainen sointu tunnetaan nimellä "saksalainen sekstisointu". Esimerkiksi sävelet G, H, D ja F tai Fis, Ais, Cis ja E muodostavat dominanttiseptimisoinnun, sävelet G, H, D ja Eis tai Ges, B, Des ja E sen sijaan saksalaisen sekstisoinnun.


title: Dominanttiseptimisointu

text: Saksalainen sekstisointu esiintyy yleensä vain sävellajin alennetun II tai VI asteen sointuna. Siinä kaikki muut sävelet paitsi terssi sekä mollissa VI asteen saksalaisen sekstisoinnun pohjasävel ovat sävellajin kannalta muunnesäveliä. Esiintyessään II asteen sointuna se purkautuu sävellajin toonikasointuun (esimerkiksi C-duurissa: Des-F-As-H => C-E-G-C ja c-mollissa: Des-F-As-H => C-Es-G-C), VI asteen sointuna esiintyessään dominanttikolmisointuun (esimerkiksi C-duurissa tai c-mollissa: As-C-Es-Fis => G-H-D-G).


title: Dominanttiseptimisointu

text: Jos myös soinnun kvintti korvataan sitä enharmonisesti vastaavalla kaksinkertaisesti ylinousevalla kvartilla, saadaan niin sanottu "englantilainen sekstisointu" (esimerkiksi Des-F-Gis-H).


title: Dominanttiseptimisointu

text: Harmoninen septimisointu on nelisointu, jossa sävelten taajuuksien suhteet ovat 4:5:6:7. Tällaista sointua ei esiinny puhtaasti viritetyllä duuri- tai muulla diatonisella tai edes kromaattisella asteikolla, kuten ei yleensäkään sellaisia intervalleja, joissa taajuuksien suhteissa esiintyisi tekijänä luku 7. Sen sijaan tämän soinnun sävelet esiintyvät kyllä kahta oktaavia alemmaksi siirretyn pohjasävelen harmonisessa yläsävelsarjassa.


title: Dominanttiseptimisointu

text: Dominanttiseptimisointu käsitetään usein eräänlaiseksi harmonisen septimisoinnun likiarvoksi. Tämä perustuu siihen, että puhtaasti viritetyllä asteikolla varsinaisen eli V asteen dominanttiseptimisoinnun sävelten taajuuksien suhde on 36:45:54:64, kun taas I asteen kolmisoinnulla, kun siihen on lisätty pieni septimi, vastaava suhde on 20:25:30:36., ja kummatkin suhteet ovat varsin lähellä suhdetta 4:5:6:7 (lavennettuna 20:25:30:35 tai 36:45:54:63).


title: Dominanttiseptimisointu

text: Harmonisessa septimisoinnussa esiintyvää välistä intervallia, jossa taajuuksien suhde on 4:7, nimitetään myös luonnonseptimiksi. Sentteinä (oktaavin 1200:sosina eli puoliaskelen sadasosina) ilmaistuna harmoninen septimi on 968,8 c.. Täten se sattuu suuruudeltaan tasavireisen suuren sekstin (900 c) ja pienen septimin (1000 c) väliin, mutta lähemmäksi jälkimmäistä. Jos tämän intervallin alempi sävel on C, sattuu siis ylempi sävel A:n ja B:n väliin, mutta selvästi lähemmäksi B:tä.


title: Dominanttiseptimisointu

text:
Renessanssiajan säveltäjät ajattelivat enemmänkin intervallien kuin sointujen käsittein. Aikakauden musiikissa dominanttiseptimisointu esiintyikin vain satunnaisesti. Sen sijaan 1600-luvulta alkaen siitä tuli
uudemman musiikin varsinainen tunnusmerkki ja samalla tärkein sen kehitykseen vaikuttanut tekijä.


title: Dominanttiseptimisointu

text: Dominanttiseptimisointu purkautuu yleensä siten, että sen terssi ja kvintti eli sävellajin johtosävel ja supertoonika, purkautuvat toonikasävelelle, kun taas soinnun septimi eli sävellajin subdominantti purkautuu sävellajin kolmannelle sävelelle eli mediantille, joka on samalla toonikasoinnun terssi. Myös soinnun pohjasävel purkautuu yleensä bassossa esiintyessään sävellajin toonikasävelelle, mutta muissa asemissa esiintyessään se pysyy yleensä ennallaan.


title: Dominanttiseptimisointu

text: Seuraava taulukko osoittaa eri sävellajien dominanttiseptimisoinnut ja niiden sävelet. Muunnossävellajeilla eli duurilla ja mollilla, joilla on sama perussävel, on dominanttiseptimisoinnussa samat sävelet.


title: Dominanttiseptimisointu

text: Sävelten nimistä ja sointumerkinnöistä on huomattava, että saksalaisessa nimistössä, jota Suomessakin vanhastaan käytetään, H merkitsee alentamatonta ja B sitä vastaavaa alennettua säveltä. Kitaran sointumerkinnöissä kuitenkin käytetään yleensä englantilaisen käytännön mukaista nimistöä, jolloin B merkitsee alentamatonta säveltä, joka Suomessa käytetyn saksalaisen nimistön mukaan on H. Tällöin alennetulle sävelelle, suomalaisittain B:lle, käytetään merkintää B. Tässä taulukossa on sävelten nimet esitetty sekä saksalaisen (suomalaisen) että (suluissa) englantilaisen, mutta sointumerkintä vain englantilaisen käytännön mukaisesti.


title: Aleksandr Bološev

text: Aleksandr Aleksandrovitš Bološev (, 12. maaliskuuta 1947 Elektrogorsk, Venäjän SFNT – 16. heinäkuuta 2010 Volgograd, Venäjä) oli Neuvostoliittoa edustanut koripalloilija.


title: Aleksandr Bološev

text: Bološev voitti Neuvostoliiton joukkueessa olympiakultaa Münchenissä 1972, maailmanmestaruuden vuonna 1974 ja MM-hopeaa vuonna 1978 sekä EM-kilpailuista kultaa vuosina 1969 ja 1971, hopeaa vuonna 1975 ja pronssia vuonna 1973.


title: Vasili Iljin

text: Vаsili Pjotrovitš Iljin (, 8. tammikuuta 1949 Revonnenä, Venäjän SFNT – 21. syyskuuta 2015) oli Neuvostoliittoa edustanut käsipalloilija.


title: Vasili Iljin

text: Iljin voitti Neuvostoliiton maajoukkueessa olympiakultaa Montréalissa 1976. Hän kilpaili myös Münchenin kesäolympialaisissa 1972, missä Neuvostoliitto sijoittui viidenneksi.


title: Vasili Iljin

text: Iljin kuoli 66-vuotiaana 21. syyskuuta 2015 sairastettuaan pitkään.


title: Eero Vartiainen

text: Eero Vartiainen (s. 27. helmikuuta 1949 Oulu) on suomalainen jääkiekkoilija. Vartiainen edusti vuosina 1972–1979 Oulun Kärppiä Suomen sarjassa, I-divisioonassa ja jääkiekon SM-liigassa. SM-liigassa Vartiainen pelasi 69 ottelua, joissa hän teki 13 maalia ja antoi 14 maalisyöttöä. Kärppiä hän edusti urallaan yhteensä 186 ottelun verran.


title: Jorma Torkkeli

text: Jorma Torkkeli (1. maaliskuuta 1954 Oulu) on suomalainen jääkiekkoilija.


title: Jorma Torkkeli

text: Torkkeli on Oulun Kärppien kasvatti ja edustikin seuraa koko ikänsä. Ensimmäiset miesten ottelunsa Torkkeli pelasi Kärpissä kaudella 1974–1975 I-divisioonassa. Seuraavalla kaudella, 1975–1976, Torkkeli oli joukkueensa neljänneksi paras pistemies. Kausi 1976–1977 kului vielä I-divisioonassa. Torkkeli pelasi I-divisioonassa yhteensä 98 ottelua ja teki niissä 67 tehopistettä.


title: Jorma Torkkeli

text: Kärpät nousi jääkiekon SM-liigaan kaudeksi . Torkkeli oli Kärppien mukana kuusi kautta liigassa, voittaen kaudella pronssia ja Kärppien ensimmäisen Suomen mestaruuden kaudella . SM-liigassa Torkkeli pelasi 170 ottelua ja teki niissä 65 tehopistettä. Pudotuspelejä Torkkeli pelasi 21 ja oli kaudella liigakarsinnoissa pitämässä Kärppiä SM-liigassa.


title: Nikita Zlobin

text: Nikita Sergejevitš Zlobin (ru. Никита Сергеевич Злобин, s. 4. huhtikuuta, 1996 Moskova) on venäläinen moottoriurheilija. Hänen isänsä Sergei Zlobin on myös moottoriurheilija.


title: Nikita Zlobin

text: Zlobin aloitti uransa Karting-sarjoista. Vuonna 2011 Zlobin aloitti kilpauransa MegaFon MitJet Cup -sarjassa sijoittuen neljänneksi. Vuonna 2012 Zlobin piti välivuoden kilpaurastaan. Vuonna 2013 Zlobin kilpaili Saksan Formula 3 -sarjassa jossa hän ajoi vain yhdeksän kilpailua saavuttaen kolme pistettä. Samana vuonna hän ajoi Formula Renault Alps -sarjassa saavuttamatta pisteitä. Vuonna 2014 Zlobin jatkoi Saksan F3 -sarjassa sijoittuen sarjan kahdeksanneksi. Hän ajoi samana vuonna myös Britannian Formula 3 ja International GT Open -sarjoissa. Vuonna 2015 Zlobin kilpaili Auto GP -sarjassa. Samana vuonna hän depytoi Formula Renault 3.5 -sarjassa. Hän ajoi neljä kilpailua mutta ei saavuttanut yhtään pistettä.


title: Bernhard von Köhne

text: Bernhard Karl von Köhne (myös muodossa von Koehne, , "Boris Vasiljevitš Kjone"; 16. heinäkuuta 1817 Berliini, Preussi – 5. helmikuuta 1886 Würzburg, Saksan keisarikunta) oli Venäjällä vaikuttanut saksalainen heraldikko ja numismaatikko, joka uudisti Venäjän heraldiikan 1800-luvun puolivälissä.


title: Bernhard von Köhne

text: Köhnen suku oli kristityiksi kääntyneitä saksanjuutalaisia. Köhne kävi koulunsa Berliinissä ja opiskeli Berliinin sekä Leipzigin yliopistoissa. Hän julkaisi vuonna 1837 ensimmäisen numismatiikkaa käsitelleen tutkimuksensa ja keskittyi seuraavina vuosina pääasiassa tähän tieteenalaan. Hän muutti vuonna 1845 Pietariin saatuaan viran Eremitaašin rahakammiosta. Seuraavana vuonna hän osallistui Venäjän arkeologis-numismaattisen seuran perustamiseen ja toimi sen ensimmäisenä sihteerinä. Vuonna 1850 Köhnestä tuli Venäjän hallitsevan senaatin heraldisen osaston vaakunatoimiston johtaja. Hän sai vuonna 1862 Reuss-Greizin ruhtinaskunnan paronin arvon ja alkoi sen jälkeen käyttää nimeä von Köhne (ulkomailla usein muodossa "von Koehne"). Lisäksi hän sai 1876 Venäjällä salaneuvoksen arvon. Hän joutui Venäjällä syrjään vuonna 1883 ja matkusti kaksi vuotta myöhemmin Saksan Baijeriin, jossa kuoli.


title: Bernhard von Köhne

text: Köhne uudisti 1850-luvun aikana venäläisen heraldiikan. Hän laati Venäjän kaupunkien ja alueiden vaakunoita varten yhtenäisen säännöstön, jonka keisari Aleksanteri II vahvisti vuonna 1857. Suurin osa Venäjän kaupungeista tosin kieltäytyi noudattamasta sitä, mutta Pietarin ja Moskovan vaakunat uudistettiin Köhnen ohjeistuksen mukaisiksi. Köhnen vaakunaohjeistus pyrittiin ulottamaan myös Suomen suuriruhtinaskuntaan vuonna 1861 annetulla määräyksellä, ja hän laati ehdotuksensa Suomen kaupunkien uusiksi vaakunoiksi, mutta niitäkään ei otettu käyttöön. Venäjän presidentin heraldinen neuvosto pitää kuitenkin vielä nykyään kiinni vuoden 1857 vaakunasäännöistä. Yleisen vaakunaohjeen ohella Köhne suunnitteli Venäjän keisarikunnalle niin sanotun suuren valtakunnanvaakunan sekä Romanovin hallitsijasuvun uuden vaakunan. Köhne laati 1860-luvun alussa myös aiheet ensimmäisille suomalaisilla markkakolikoille, jotka varsinaisesti suunnitteli hänen alaisensa Aleksandr Fadejev.


title: Bernhard von Köhne

text: Köhnellä oli laaja kielitaito. Hän julkaisi tieteellisiä artikkeleita useilla eri kielillä ja kuului moniin ulkomaisiin tieteellisiin seuroihin. Suuri osa Köhnen heraldisesta työstä Venäjällä jäi toteutumattomiksi ehdotuksiksi. Vaikka hän haki innoituksensa ikivanhoista venäläisistä kuva-aiheista, hänen töitään arvosteltiin Venäjällä liian voimakkaista saksalaisista vaikutteista. Varsinkin ensimmäisen maailmansodan aikana venäläiset heraldikot alkoivat voimakkaasti arvostella Köhnen perintöä liian saksalaiseksi.


title: Palokuja

text: Palokuja on tonttien perällä yleensä korttelin läpi kulkeva lehtipuuvyöhyke, jonka tarkoituksena on estää tulipalojen leviämistä. Palokujia sijoitti Suomessa 1800-luvulla ruutukaavoihin ainakin C. L. Engel. Palokujat olivat yksi paloturvallisuusjärjestelyistä, jotka hän sijoitti vuonna 1828 laatimaansa Turun palon jälkeiseen Turun asemakaavaan. Asemakaava määräsi, että rakennuksia sai sijoittaa tontin laidoista vain kolmelle sivulle, neljännelle oli istutettava lehtipuita. Engel sijoitti palokujia myös uusien kaupunkien asemakaavoihin (ainakin Jyväskylän ja Mikkelin asemakaavoihin).


title: Palokuja

text: Palokujien lisäksi joihinkin kaupunkeihin on jätetty palokatuja ja puistikoita estemään tulipalojen leviämistä. Esimerkiksi Vaasan Keskuspuistikot ja palokadut periytyvät lääninarkkitehti C.A. Setterbergin vuoden 1855 asemakaavasta.


title: Jouni Tilli

text: Jouni Tilli (s. 1979 Jyväskylä) on suomalainen valtiotieteilijä. Hän on tutkija Jyväskylän yliopistossa.


title: Jouni Tilli

text: Tilli valmistui ylioppilaaksi Reisjärven lukiosta vuonna 1998 ja yhteiskuntatieteiden maisteriksi Jyväskylän yliopistosta vuonna 2007 pääaineenaan valtio-oppi. Hän väitteli yhteiskuntatieteiden tohtoriksi Jyväskylän yliopistossa vuonna 2012. Väitöskirja valittiin samana vuonna yliopiston parhaaksi.


title: Jouni Tilli

text: Tilli on tutkinut muun muassa uskonnon ja politiikan suhdetta, sotiin liittyvää historiapolitiikkaa ja uskonnollista retoriikkaa. Hänen kirjansa "Suomen pyhä sota: papit jatkosodan julistajina" valittiin vuoden 2014 kristilliseksi kirjaksi.


title: Jänninjärvi

text: Jänninjärvi on Pirkanmaalla Nokian ja Sastamalan rajalla sijaitseva pieni järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen.


title: Jänninjärvi

text: Pitkän ja kapean järven pituus on 200 metriä ja leveys 30 metriä. Se sijaitsee mäkien välisessä notkelmassa, jossa metsä on soistunutta ja ojitettu. Ojat laskevat järveen ja yksi niistä toimii samalla laskuojan alkuna. Se virtaa Pahlavanvuoren rinteessä olevan notkelman kautta koilliseen Hämeenkyrön puolelle, missä se yhtyy alajuoksulla Kolunojaan. Jänninjärvi on valuma-alueensa ainoa järvi.


title: Jänninjärvi

text: Järven pohjoispuolella on autioitunut maatila, jonka yhteydessä sijaitsee kaksi vapaa-ajan asuntoa järven Sasatamalan puoleisella rannalla. Suurin osa järvestä kuuluu Nokialle ja vain pieni osa Sastamalaan.


title: HMS Antares (J282)

text: HMS Antares (viirinumero J282) oli Britannian Kuninkaallisen laivaston vuonna 1943 valmistunut Algerine-luokan miinanraivaaja, joka palveli toisessa maailmansodassa. Alus oli alun perin Yhdysvaltain laivaston "USS AM325", joka luovutettiin Britannian kuninkaalliselle laivastolle lend lease -sopimuksen nojalla.


title: HMS Antares (J282)

text: Alus tilattiin Torontosta Kanadasta Yhdysvaltain laivastolle nimellä "USS AM326". Sen köli laskettiin 26. tammikuuta 1942 ja alus laskettiin vesille 15. elokuuta. Alus valmistui 23. elokuuta 1943.


title: HMS Antares (J282)

text: Alus palautettiin 1946 Yhdysvaltain laivastolle ja se romutettiin seuraavana vuonna Marylandissä.


title: Vasikanjuottaja

text: Vasikanjuottaja on kuvanveistäjä Aukusti Veuron veistos vuosilta 1940–1954. Se sijaitsee Hämeenlinnan taidemuseon edessä. Se on Hämeenlinnan kaupungin ensimmäinen julkinen veistos.


title: Vasikanjuottaja

text: Veuro oli tehnyt kipsisen luonnoksen, jonka perusteella työ tilattiin. Se valettiin pronssiin ja paljastettiin marraskuussa 1954. Teoksen aihe on peräisin maaseudun arkisista töistä ja kunnioittaa maaseudun naisten työtä karjanhoidon parissa.


title: Vasikanjuottaja

text: Teos oli Veuron viimeinen työ. Taidemuseon esittelyn mukaan "Veuro on elävästi ja taitavasti yhdistänyt ihmisen ja eläimen suhteen veistokselliseksi kokonaisuudeksi".


title: HMS Arcturus (J283)

text: HMS Arcturus (viirinumero J283) oli Britannian Kuninkaallisen laivaston vuonna 1943 valmistunut Algerine-luokan miinanraivaaja, joka palveli toisessa maailmansodassa. Alus oli alun perin Yhdysvaltain laivaston "USS AM326", joka luovutettiin Britannian kuninkaalliselle laivastolle lend lease -sopimuksen nojalla.


title: HMS Arcturus (J283)

text: Alus tilattiin Torontosta Kanadasta Yhdysvaltain laivastolle nimellä "USS AM326". Sen köli laskettiin 21. helmikuuta 1942 ja alus laskettiin vesille 31. elokuuta. Alus valmistui 23. lokakuuta 1943.


title: HMS Arcturus (J283)

text: Alus palautettiin 1946 Yhdysvaltain laivastolle, joka myi sen 1947 Kreikalle. Alus liitettiin Kreikan laivastoon nimellä "Pirpolitis". Alus tuhoutui maalilaivana Kreetalla vuonna 1984.


title: HMS Aries

text: HMS Aries (viirinumero J284) oli Britannian Kuninkaallisen laivaston vuonna 1943 valmistunut Algerine-luokan miinanraivaaja, joka palveli toisessa maailmansodassa. Alus oli alun perin Yhdysvaltain laivaston "USS AM327", joka luovutettiin Britannian kuninkaalliselle laivastolle lend lease -sopimuksen nojalla.


title: HMS Aries

text: Alus tilattiin Torontosta Kanadasta Yhdysvaltain laivastolle nimellä "USS AM327". Sen köli laskettiin 23. maaliskuuta 1942 ja alus laskettiin vesille 19. syyskuuta. Alus valmistui 17. heinäkuuta 1943.


title: HMS Aries

text: Alus palautettiin 1946 Yhdysvaltain laivastolle, joka myi sen 1947 Kreikalle. Alus liitettiin Kreikan laivastoon nimellä "Armatolos". Alus tuhoutui maalilaivana vuonna 1977.


title: HMS Clinton (J286)

text: HMS Clinton (viirinumero J286) oli Britannian Kuninkaallisen laivaston vuonna 1943 valmistunut Algerine-luokan miinanraivaaja, joka palveli toisessa maailmansodassa. Alus oli alun perin Yhdysvaltain laivaston "USS AM328", joka luovutettiin Britannian kuninkaalliselle laivastolle lend lease -sopimuksen nojalla.


title: HMS Clinton (J286)

text: Alus tilattiin Torontosta Kanadasta Toronto Ship Building Companylta Yhdysvaltain laivastolle nimellä "USS AM328". Sen köli laskettiin 7. huhtikuuta 1942 ja alus laskettiin vesille 5. lokakuuta. Alus valmistui 25. elokuuta 1943.


title: HMS Clinton (J286)

text: Alus palautettiin 1946 Yhdysvaltain laivastolle ja se romutettiin seuraavana vuonna.


title: Nawazuddin Siddiqui

text: Nawazuddin Siddiqui (s. 19. toukokuuta 1974) on intialainen näyttelijä, joka työskentelee hindinkielisissä elokuvissa. Hän voitti National Film Awards -erikoispalkinnon vuonna 2012.


title: Givenchy-en-Gohelle

text: Givenchy-en-Gohelle on kunta Pohjois-Ranskassa Pas-de-Calais'n departementissa. Kunnassa on ensimmäisen maailmansodan muistomerkki Mémorial de Vimy. Se pystytettiin vuonna 1936 kunnioittamaan 11 285 kanadalaista sotilasta, jotka kaatuvat Ranskan taisteluissa. Muistomerkissä on kaksi 40 metriä korkeaa tornia, joista toinen kuvaa Ranskaa ja toinen Kanadaa.


title: Lentopallon miesten maailmancup 2015

text: Lentopallon miesten maailmancup 2015 pelattiin Japanissa 8.−23. syyskuuta. Kilpailu toimi samalla karsintana Rio de Janeiron olympiakisoihin. Kahdelle parhaalle lohkesi paikka olympialaisiin. Muille joukkueille jäi vielä mahdollisuus lunastaa kisapaikka omien maanosiensa karsintojen kautta.


title: Goodgame Big Farm

text: Goodgame Big Farm on Goodgame Studiosin kehittämä peli. Se on yhtiön toiseksi suosituin peli heti Goodgame Empiren jälkeen. Peli on voittanut "MMO of the Year 2013" -palkinnon "Best Casual Browser MMO" -sarjassa.


title: Goodgame Big Farm

text: Big Farmista on olemassa myös mobiiliversio Android -ja iOS-laitteille. Big Farm: Mobile Harvest on hyvin samanlainen kuin alkuperäinen selainpeli, mutta sen ominaisuudet ovat hieman rajatummat.


title: Goodgame Big Farm

text: Goodgame Big Farmin ideana on kerätä satoa pelloilta, siilolta, tarhoilta, kanaloista, vesitornista ym. Sadon keräämisestä voi saada kokemuspisteitä, jos käyttää erikoisvaikutuksen omaavia tuotteita. Näitä tuotteita voi ostaa vain kullalla ja ne ovat siten arvokkaita.


title: Jodie Marsh

text: Jodie Marsh (s. 23. joulukuuta 1978) on englantilainen mediapersoona, kehonrakentaja ja glamourmalli. Hän on esiintynyt miestenlehdissä ja keltaisessa lehdistössä yläosattomissa, sekä esiintynyt omassa tositelevisio-ohjelmassaan "Totally Jodie Marsh".


title: Jodie Marsh

text: Marshilta julkaistiin vuonna 2005 omaelämäkertakirja "Keeping it Real". Vuonna 2006 hän oli kilpailijana Britannian "Big Brotherin" julkkisversiossa "Celebrity Big Brotherissa". Vuonna 2013 hän alkoi juontaa dokumenttisarjaa "Jodie Marsh On..." TLC-kanavalla.


title: Jodie Marsh

text: Marsh osallistui ensimmäiseen kehonrakennuskilpailuunsa vuonna 2011 ja voitti vuonna 2012 International Natural Bodybuilding Federationin (INBF) kilpailun Washingtonissa sarjassa ”Women's Fit Body”.


title: Aito avioliitto (yhdistys)

text: Aito avioliitto ry () on tammikuussa 2015 perustettu suomalainen yhdistys. Yhdistyksen julkaisemien sääntöjen mukaan sen tarkoitus on "edistää ja vahvistaa miehen ja naisen välisen avioliiton asemaa ja merkitystä aitona, erityisenä, luonnollisena ja pysyvänä instituutiona suomalaisessa yhteiskunnassa ja lainsäädännössä ... edistää lapsen oikeutta tuntea sekä isänsä että äitinsä ja olla heidän hoidettavanaan koko lapsuusaikansa mikäli mahdollista ... [ja] edistää lapsen terveen sukupuoli-identiteetin kehittymistä siten, että pojan kasvua mieheksi ja tytön kasvua naiseksi tuetaan vahvistamalla sukupuolten luontaista erilaisuutta, sekä turvaamalla lapselle myös adoptiotilanteessa perhemalli, jossa lapsella on sekä isä että äiti".


title: Aito avioliitto (yhdistys)

text: Yhdistys tunnetaan parhaiten sen tukemasta kansalaisalotteesta, jonka tavoitteena oli samaa sukupuolta olevien avioliiton mahdollistavan lakimuutoksen kumoaminen ja avioliiton säilyttäminen laissa miehen ja naisen välisenä liittona. Kansalaisaloite käytti pääasiallisena perustelunaan "lasten oikeutta sekä äitiin että isään". Yhdistyksen näkemykset sateenkaariperheiden lasten hyvinvoinnista ovat nykyisin vallitsevan tieteellisen konsensuksen vastaisia.


title: Aito avioliitto (yhdistys)

text: Parinkymmenen hengen kokoinen ryhmä järjestäytyi Facebookissa sen jälkeen kun tasa-arvoinen avioliittolaki hyväksyttiin eduskunnassa syksyllä 2014. Ryhmässä olleet Jukka Rahkonen ja Pasi Turunen perustivat Aito avioliitto -yhdistyksen tammikuussa 2015.


title: Aito avioliitto (yhdistys)

text: Marraskuussa 2015 yhdistyksen hallitus myönsi Jukka Rahkoselle eron yhdistyksen puheenjohtajan tehtävistä. Tämä oli seurausta siitä, että hän oli julkisuudessa esittänyt uskonnonvapauden rajoittamista muslimeilta ja muun muassa moskeijoiden tuhoamista, mikä yhdistyksen mukaan ei ollut linjassa yhdistyksen toiminnan tavoitteiden ja sen edustamien arvojen kanssa. Uudeksi puheenjohtajaksi valittiin varapuheenjohtaja Susanna Koivula.


title: Aito avioliitto (yhdistys)

text: Yhdistys julkisti 28. maaliskuuta 2015 kansalaisaloitteen, jonka tavoitteena oli samaa sukupuolta olevien avioliiton mahdollistavan lakimuutoksen kumoaminen ennen sen voimaanastumista 1. maaliskuuta 2017. Yhdistys alkoi keräämään kannatusilmoituksia julkistamista seuraavana päivänä, 29. maaliskuuta 2015. Kannatusilmoitusten keruuaika päättyi 29. syyskuuta 2015. Kansalaisaloite sai keruuaikana 106 195 kannatusilmoitusta. Sen läpimenoa pidettiin kuitenkin epätodennäköisenä, sillä merkittävä enemmistö sitä käsittelevän lakivaliokunnan jäsenistä oli aikaisemmin sanonut, ettei edellisen eduskunnan hyväksymää lainmuutosta samaa sukupuolta olevien avioliiton sallimisesta peruutettaisi.


title: Aito avioliitto (yhdistys)

text: Kansalaisaloitteen vireillepanijat Pasi Turunen ja Jukka Rahkonen luovuttivat aloitteen eduskunnan puhemies Maria Lohelalle kesäkuussa 2016. Eduskunta keskusteli aloitteesta 8. syyskuuta 2016. Aloitteesta oli julkisuudessa aikaisemmin puhuttu "kiusantekona ja ruohonjuuridemokratian absurdina hyväksikäyttönä", ja eduskunnan keskustelussa toistui mielipide, että kansalaisaloite oli turha. Eduskunta äänesti kansalaisaloitteeseen sisältyvästä lakiehdotuksesta 17. helmikuuta 2017. Kansalaisaloite kaatui lopullisesti äänin 120-48.


title: Aito avioliitto (yhdistys)

text: Yhdistys on väittänyt, että sateenkaariperheiden lapsilla menisi huonommin. Yhdistyksen tukema kansalaisaloite käytti tätä pääasiallisena perusteluna samaa sukupuolta olevien avioliiton mahdollistavan lakimuutoksen kumoamiselle. Yhdistyksen kriitikot ovat kuitenkin viitanneet meta-analyyseihin samaa ja eri sukupuolta olevien vanhempien lasten kehitystä vertaavista tutkimuksista. Tutkimustuloksiin perehtyneiden asiantuntijoiden mukaan on olemassa tieteellinen konsensus siitä, että "ryhmien välillä ei ole eroja useimpien lasten kehitykseen liittyvissä seikoissa". Näihin seikkoihin lukeutuu "lasten psyykkinen hyvinvointi, älyllinen kehitys, sukupuoli-identiteetti ja sukupuolinen suuntautuminen". Yhdistys on asiantuntijoiden mielipiteistä huolimatta kieltänyt, että asiasta vallitsisi tieteellinen konsensus.


title: Aito avioliitto (yhdistys)

text: Yhdistyksen julkaiseman lehdistötiedotteen mukaan se on allekirjoittanut yhteistyösopimuksen ranskalaisen La Manif pour tous -liikkeen kanssa, jonka logon ja värien käyttöön yhdistys sanoo sillä olevan oikeus. Yhdistys toimii omien sanojensa mukaan ”yhdessä rintamassa” myös irlantilaisen Iona Instituten, yhdysvaltalaisen MassResistancen ja englantilaisen Coalition for Marriagen kanssa. HLBT-aktivisti Juhani Viherlahti on kritisoinut Aito avioliitto -yhdistystä sen yhteyksistä yhdysvaltalaiseen MassResistance -järjestöön, jonka Southern Poverty Law Center on määritellyt vihajärjestöksi. Vastauksena tälle kritiikille Aito avioliitto -yhdistys on kirjoittanut, että he yhdistyksenä eivät ota kantaa homoseksuaalisuuteen, ja että heidän oleminen ”samassa rintamassa” MassResistancen kanssa tarkoittaa heillä olevan ”yhteisiä tavoitteita sananvapauden säilyttämisen puolesta”.


title: Kiinan pyhät vuoret

text: Kiinassa on viisi pyhää vuorta. Ne ovat:


title: Kiinan pyhät vuoret

text: Näistä pyhistä vuorista kuuluisin on Taishan, jossa on käynyt meditoimassa 72 Kiinan keisaria.


title: Sorcha Cusack

text: Sorcha Cusack (s. 9. huhtikuuta 1949 Dublin) on irlantilainen näyttelijä. Hän on näytellyt monissa brittiläisissä televisiosarjoissa, kuten "Sairaalaelämää", "Kyläsairaala", "Isä Brown ja hänen laumansa" ja "Coronation Street" sekä vuonna 1973 "Jane Eyre" -minisarjassa, jossa hän näytteli pääosaa.


title: Sorcha Cusack

text: Cusackin vanhemmat olivat näyttelijät Cyril Cusack ja Maureen Cusack. Hänen siskonsa Sinéad Cusack, Niamh Cusack ja Catherine Cusack ovat näyttelijöitä ja veli Pádraig on tuottaja. Sinéad-siskon kautta Sorcha Cusackin lanko on Oscar-palkittu näyttelijä Jeremy Irons ja siskonpoika näyttelijä Max Irons.


title: Keinutaan

text: ”Keinutaan” on Antti Tuiskun kappale hänen kymmenenneltä studioalbumiltaan "En kommentoi". Kappaleella esiintyy myös VilleGalle. ”Keinutaan” julkaistiin albumin kolmantena singlenä toukokuussa 2015. Kappaleen ovat säveltäneet ja sanoittaneet Tuiskun itsensä lisäksi Kalle Lindroth ja Jurek. Sitä on ollut sanoittamassa myös VilleGalle. Kappaleella sämplätään otetta ”Pää, olkapää, peppu” -lastenlaulusta.


title: Keinutaan

text: Kappale menestyi sekä single- että latauslistalla hyvin. Kummallakin se pysyi yli kahdenkymmenen viikon ajan ollen parhaimmillaan kolmen parhaan joukossa. Radiolistalla kappaleen parhaaksi sijoitukseksi jäi 19. sija. Tuisku on saanut singlestä kultalevyn.


title: Keinutaan

text: Kappaleesta julkaistiin heinäkuussa 2015 Miro Laihon ohjaama musiikkivideo. Kappaleessa esitettävästä koreografiasta Tuisku toivoi tulevan "Macarenan" kaltainen ilmiö. Videota on katsottu YouTubessa yli seitsemän miljoonaa kertaa.


title: Ralf Aron

text: Ralf Aron (s. 21. maaliskuuta 1998) on virolainen moottoriurheilija. Aron aloitti uransa karting-luokissa. Vuonna 2014 Aron aloitti kilpauransa Formula Renault 1.6 NEC -sarjassa saavuttaen kaksi voittoa, kolme nopeinta kierrosta ja seitsemän palkintosijaa sijoittuen loppupisteissä toiseksi. Samana vuonna hän kilpaili myös Pohjoismaiden Formula Renault -sarjassa sijoittuen sarjan kuudenneksi, sekä Formula Renault 1.6 NEZ -sarjassa saavuttaen kolme voittoa, kaksi paalupaikkaa sijoittuen sarjan toiseksi. Vuonna 2015 Aron siirtyi kansainvälisiin sarjoihin ja kilpaili Italian Formula 4 -sarjassa jossa hän voitti sarjan mestaruuden. Samana vuonna hän kilpaili Saksan ADAC Formula 4 -sarjassa voittaen yhden kilpailun. Vuonna 2016 Aron siirtyi kilpailemaan Euroopan Formula 3 -sarjaan.


title: Nokkimisjärjestys

text: Nokkimisjärjestys tarkoittaa laumaeläimillä vallitsevaa sosiaalista arvojärjestystä eli hierarkiaa. Se havaittiin ensin linnuilla, mistä nimikin, etenkin kana- ja varislinnuilla. Tätä järjestystä tavataan kuitenkin myös nisäkkäillä, kuten sorkka- ja kavioeläimillä, koiraeläimillä, joillakin apinoilla ja eräillä kalalajeilla.


title: Nokkimisjärjestys

text: Hierarkian edellytyksenä on sosiaalinen ryhmä ja tietynlainen psyykkinen kehitys. Yksilön asemaan hierarkiassa vaikuttava yleensä sukupuoli ja ikä. Linnuilla korkeimmassa asemassa ovat usein suuret ja vahvat yksilöt, mutta asemaan vaikuttaa myös jokin erityisen silmiinpistävä rakenteellinen piirre tai väri, esimerkiksi pitkä pyrstö tai signaalina toimiva väritys). Arvojärjestys voidaan ratkaista myös oikeilla tai rituaalisilla otteluilla.


title: Nokkimisjärjestys

text: Hierarkiat estävät keskinäistä aggressiivisuutta, ja etuna on myös, että vahvimmat yksilöt lisääntyvät parhaiten.


title: Nokkimisjärjestys

text: Kanoilla ja kukoilla on eri nokkimisjärjestys, eivätkä ne siten ole keskenään aggressiivisia. Samankaan sukupuolen edustajat eivät yleensä ole aggressiivisia toisia kohtaa, sillä alempana olevat pyrkivät välttelemään hierarkiassa ylempänä olevia.


title: Emilia Iskanius

text: Emilia Iskanius (s. 14. huhtikuuta 1994) on suomalainen jalkapalloilija, joka edustaa Naisten Liigassa pelaavaa FC Honkaa. Hän on pelipaikaltaan puolustava keskikenttäpelaaja.


title: Emilia Iskanius

text: Iskanius on iisalmelaisen Klubi-36:n kasvatti. Lukioikäisenä hän muutti Kuopioon, jossa hän edusti Kuopion MimmiFutista ja Pallokissoja. Kaudeksi 2014 Iskanius siirtyi Åland Unitediin, jonka kanssa hän saavutti SM-hopeaa. Kaudesta 2015 alkaen Iskanius on edustanut FC Honkaa. Ennen kautta 2015 hän oli pelannut 76 Naisten Liigan ottelussa ja tehnyt niissä 10 maalia.


title: Emilia Iskanius

text: Suomen maajoukkueissa Iskanius on pelannut alle 16-vuotiaiden ikäluokasta alkaen. Hän toimi Suomen kapteenina vuoden 2013 alle 19-vuotiaiden EM-kilpailuissa ja vuoden 2014 alle 20-vuotiaiden MM-kilpailuissa.


title: Yan’an

text: Yan’an () on prefektuuritason kaupunki Kiinan Shaanxin maakunnassa Keltaisen joen sivujoen Yan Shuin varrella. Vuoden 2010 väestönlaskennassa kaupungin väkiluku oli 2,187 miljoonaa ja pinta-ala noin 37 030 neliökilometriä. Nimestä esiintyy myös länsimaiset kirjoitusmuodot Yanan ja Jenan.


title: Yan’an

text: Yan’an sijaitsee Shaanxin maakunnan pohjoisosassa. Alue on lössiylänköä, jota halkovat veden uurtamat rotkot. Kaupunki on rakennettu Yanjoen rannalle syvänteeseen, jota ympäröivät kukkulat. Piirikuntatasolla kaupunki jakautuu kahteen kaupunkipiiriin (Baota, 475 234 as., 2010; Ansai) ja 11 piirikuntaan (Fuxian, Ganquan, Huangling, Huanglong, Luochuan, Wuqi, Yanchang, Yanchuan, Yichuan, Zhidan, Zichang).


title: Yan’an

text: Yan’an-nimitys tuli ensimmäistä kertaa käyttöön vuonna 607 jaa. Sui-dynastian alaisena sotilaspäällikön johtamana piirikuntana. Sittemmin paikka oli tärkeä raja-alueen tukikohta Tang-dynastialle ja Song-dynastialle. Song-dynastian aikana Yan’an oli osa puolustukseen käytettyjä tukikohtia läntistä Xia-dynastiaa vastaan. Vuonna 1221 Yan’an oli näyttämö taistelulle, jossa mongolit Jin-dynastian joukot. Alueen merkitys väheni 1400-luvulta eteenpäin. Muslimikapinat vuosina 1864-75 nälänhätä 1870-luvulla hävittivät aluetta. Myös 1920- ja 1930-luvuilla alueella koettiin kuivuuden aiheuttamia nälänhätiä.


title: Yan’an

text: Vuonna 1935 kommunistit saapuivat alueelle suoritettuaan 9 600 kilometrin pituisen pitkän marssin Jiangxista, jonka Kuomintangin kannattajat olivat vallanneet. Yan’anista tuli kommunistien päätukikohta Kiinan–Japanin sodan ja sitä seuranneen sisällissodan aikana. Yan’anista tulikin kommunistisen vallankumouksen symboli.


title: Yan’an

text: Yan’anin alkuperäinen muurin ympäröimä vanhakaupunki tuhoutui japanilaisten pommituksissa toisen maailmansodan aikana. Alue on kärsinyt myös maaperän eroosiosta. Kaupungin pohjoispuolella on noin 100 historiallista paikkaa, jotka liittyvät tavalla tai toisella kommunistien toimintaan Japanin vastaisen sodan aikana. Kaupungissa oli Kiinan kommunistien päämaja 1935-45 ja siellä on museona Mao Zedongin asuinluola.


title: Yan’an

text: Yan’an on Pohjois-Shaanxin liikenteen solmukohta. Rautatie yhdistää kaupungin Shaanxin pääkaupunki Xi’aniin. Xi’aniin kulkee myös moottoritie, joka jatkuu pohjoisessa Sisä-Mongoliaan. Kaupungin lentokentältä lähtee lentoja Xi’anin ohella Pekingiin ja muihin Kiinan kaupunkeihin.


title: Étricourt-Manancourt

text: Étricourt-Manancourt on kunta Pohjois-Ranskassa Sommen departementissa Picardien alueella.


title: Étricourt-Manancourt

text: Ensimmäisessä maailmansodassa saksalaisten suunnitteleman Operaatio Michaelin mukaan Étricourtin kylä tuhottiin pommittamalla. Pommituksen jälkeen 24. maaliskuuta 1918 saksalaiset joukot ylittivät kunnassa olevan Canal du Nordin kanavan käyttäen kahta väliaikaista siltaa. Operaatio kuitenkin epäonnistui.


title: Kalervo Noponen

text: Veikko Kalervo Noponen (24. maaliskuuta 1896 Helsinki – 9. joulukuuta 1961 Helsinki) oli suomalainen oikeustieteilijä ja professori. Hän oli Teknillisen korkeakoulun talousoikeuden professori 1932–1961. Hänen tutkimusalaansa olivat rakennusoikeus ja jakolainsäädäntö.


title: Kalervo Noponen

text: Noponen väitteli aiheesta "Oikeudesta ryhtyä liikennettä ja voimansiirtoa tarkoittaviin rakennustoimiin naapurin maalla" (1931).


title: Hinkmar

text: Hinkmar (; n. 806 – 21. joulukuuta 882 Épernay) oli Reimsin arkkipiispa vuosina 845–882. Hän oli karolingiajan Ranskan vaikutusvaltaisin kirkonmies ja tärkeä poliittinen neuvonantaja. Hän puolusti uhmakkaasti omaa valtaansa sekä alaisiaan piispoja että toisinaan myös paavia vastaan ja tuki uskollisesti frankkien kuningasta.


title: Hinkmar

text: Hinkmar syntyi mahdollisesti vuoden 806 aikoihin jossain nykyisen Pohjois-Ranskan alueella ja opiskeli Saint-Denisin luostarissa. Hän oli 820-luvulla useita vuosia Saint-Denisin apotin Hilduinin seurana keisari Ludvig Hurskaan hovissa Aachenissa. Hän oli myös epäsuosioon joutuneen Hilduinin mukana maanpaossa Corveyn luostarissa Saksissa vuosina 830–833, mutta palasi sitten Saint-Denisiin. Hinkmar nimitettiin vuonna 834 Ludvig Hurskaan kuninkaalliseksi neuvonantajaksi. Hän jatkoi tässä tehtävässä myös Ludvigia seuranneen frankkien kuninkaan, vuonna 840 valtaan nousseen Kaarle Kaljupään aikana.


title: Hinkmar

text: Hinkmar nimitettiin Reimsin arkkipiispaksi erotetun Ebon tilalle vuonna 845 ja hän aloitti pian arkkihiippakunnassaan merkittävät uudelleenjärjestelyt, muun muassa kumoten edeltäjänsä suorittamat pappisvihkimykset ja nimitykset. Kaarle Kaljupäätä vastustanut keisari Lothar I yritti kyseenalaistaa Hinkmarin toimet, mutta Soissonsissa vuonna 853 kokoontunut konsiili hyväksyi ne ja paavi Benedictus III vahvisti tämän vuonna 855.


title: Hinkmar

text: Hinkmar kävi pitkään valtakamppailua alaisuudessaan toimineita piispoja vastaan, joista monet olivat hänen edeltäjänsä Ebon tukijoita. Kyseiset piispat käyttivät kiistassa aseenaan väärinä dekretaaleina tunnettua asiakirjakokoelmaa, joka esiintyy tässä yhteydessä ensimmäisen kerran historiassa. Hinkmar oli ensimmäisiä, jotka kyseenalaistivat sen aitouden. Omien valtaoikeuksiensa puolustukseksi hän kirjoitti teoksen "Opusculum LV capitulorum", jossa hän ei tosin suoraan julistanut dekretaaleja väärennökseksi. Kun Hinkmar yritti vuonna 863 erottaa Soissonsin piispa Rothadin, joka ei tunnustanut hänen ylivaltaansa, paavi Nikolaus I kumosi eron vedoten dekretaaleihin, jotka saivat näin lisää arvovaltaa. Hinkmar koetteli valtaansa uudelleen erottamalla vuonna 871 oman veljenpoikansa, Laonin piispa Hinkmarin, joka kuitenkin palautettiin virkaansa vuonna 878.


title: Hinkmar

text: Hinkmar oli kuningas Kaarle Kaljupään uskollinen tukija keisaria vastaan. Kun Lothar I:n seuraaja Lothar II vuonna 860 yritti erota vaimostaan, Hinkmar kirjoitti aiheesta tiukkasävyisen kirjoituksen "De divortio Lotharii et Teutbergae" (”Lotharin ja Teutbergan avioerosta”). Lothar II:n kuoltua Hinkmar tuki Kaarlea uudeksi keisariksi paavi Hadrianus II:n vastustuksesta huolimatta. Hän ei myöskään hyväksynyt sitä, että paavi nimitti vuonna 876 hänen ohitseen itselleen legaatin Saksan ja Gallian alueelle.


title: Hinkmar

text: Maallisten valtakiistojen ohella Hinkmar kävi pitkän teologisen kiistan orbaisilaisen munkki Gottschalkin kanssa, ensin predestinaatio-opista ja sitten pyhän kolminaisuuden opista. Ensimmäisessä kiistassa Hinkmar kannatti perinteistä näkemystä, jonka mukaan Jumalan kaikkitietävyys ei tarkoittanut predestinaatiota eikä Jumala siten tuomitse syntisiä etukäteen kadotukseen. Hinkmarin ja Gottschalkin kiistaa puitiin konsiileissa Quiercyssä 853 ja Tuzeyssä 860.


title: Hinkmar

text: Hinkmar kuoli vuonna 882 ollessaan Épernayssa paossa normannien sotaretkeltä.


title: Arvo Tamminen

text: Arvo August Tamminen (24. heinäkuuta 1904 Alatornio – 22. huhtikuuta 1986 Helsinki) oli suomalainen elokuvatuottaja, kuvaaja ja ohjaaja.


title: Arvo Tamminen

text: Tamminen aloitti elokuvauransa kuvausapulaisena jo 1920-luvulla ja hän toimi monien dokumenttielokuvien kuvaajana aina 1950-luvulle saakka. Tamminen kierteli 1947–1950 Yhdysvalloissa suomalaissirtolaisten parissa ja kuvasi siellä useita filmidokumentteja muun muassa siirtolaisten elämästä ("Autolla halki Amerikan" (1950), "Autolla Floridaan" (1949), "Amerikkaa suomalaissilmin" (1949), "Suomalaiset farmareina" (1949), "Suomalaisia Hollywoodissa" (1949), "Suomalaisia kalastajia Tyynellämerellä" (1949), "Suomalaisia kesäjuhlia U.S.A:ssa" (1950)). Hän ohjasi ja kuvasi siellä myös pitkän dokumenttielokuvan Sydämeni laulu.


title: Ralph Neville

text: Ralph Neville (k. 1244) oli Chichesterin piispa ja Englannin lordikansleri. Hänet valittiin Canterburyn arkkipiispaksi ja Winchesterin piispaksi, mutta vaalien tulokset mitätöitiin. Hän kuoli 1. helmikuuta 1244.


title: Longueval

text: Longueval on kunta Pohjois-Ranskassa Sommen departementissa Picardien alueella.


title: Longueval

text: Longuevalissa käytiin ensimmäisessä maailmansodassa Sommen taisteluun liittyvä Delvillen metsän taistelu. Eteläafrikkalaiset joukot taistelivat Delvillen metsässä 15. – 20. heinäkuuta 1916 kärsien suuria tappioita. Tämän muistoksi taistelujen paikalle on pystytetty muistomerkki "Mémorial national sud-africain du Bois Delville".


title: Henry Giroux

text: Henry Giroux (s. 18. syyskuuta 1943) on yhdysvaltalainen ja kanadalainen tutkija ja kulttuurikriitikko. Giroux tunnetaan yhtenä kriittisen pedagogiikan tärkeimmistä vaikuttajista, ja on tehnyt uraauurtavaa työtä muun muassa kasvatustieteiden, kulttuurintutkimuksen, nuorisotutkimuksen, mediatutkimuksen ja kriittisen teorian aloilla.


title: Leif Nordberg

text: Leif Bertil Nordberg (s. 1943) on suomalainen tilastotieteilijä ja emeritusprofessori. Hän oli vuodesta 1975 Åbo akademin tilastotieteen ja ekonometrian professori. Hänen tutkimusalaansa on ollut muun muassa päätöksentekoa hyödyttävän tiedontuotannon kehittäminen.


title: Leif Nordberg

text: Nordberg väitteli tohtoriksi 1972 Åbo akademista väitöskirjalla "Värdering av beslutsstrukturer : En analys av några beslutsteoretiska problem i anknytning till valet av investeringar inom den offentliga sektorn".


title: Sojuz TMA-13M

text: Sojuz TMA-13M () oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 28. toukokuuta 2014 Baikonurin kosmodromilta Kazakstanista mukanaan kolme avaruuslentäjää ja rahtia asemalle.


title: Sojuz TMA-13M

text: Avaruuslennolle osallistuneet toimivat ISS-aseman Retkikunta 40:n täydennysmiehistönä. Alus toimi ISS:n pelastusaluksena kunnes palasi maahan marraskuussa 2014.


title: Epp Mäe

text: Epp Mäe (s. 2. huhtikuuta 1992 Rakvere) on virolainen naispainija. Häntä ovat valmentaneet Riho Mäe ja Arvi Aavik.


title: Epp Mäe

text: Mäe voitti 75-kiloisten painoluokassa MM-pronssia Las Vegasissa 2015 ja saavutti samalla maapaikan Rion kesäolympialaisiin 2016. Rion olympialaisissa hän oli kolmastoista. Hän saavutti 75-kiloisissa EM-pronssia Novi Sadissa 2017. Vuonna 2014 hän sijoittui MM-kilpailuissa sarjassaan viidenneksi ja vuonna 2013 72-kiloisissa EM-kilpailuissa viidenneksi.


title: Montpellier’n raitiotieliikenne

text: Montpellier’n pikaraitiotie on Montpellier’n kaupungissa Ranskassa sijaitseva pikaraitiotie. Koko verkon pituus on 59 kilometriä ja siinä on 84 pysäkkiä. Pikaraitiotie otettiin käyttöön heinäkuussa 2000.


title: Sojuz TMA-14M

text: Sojuz TMA-14M () oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 25. syyskuuta 2014 Baikonurin kosmodromilta Kazakstanista mukanaan kolme avaruuslentäjää ja rahtia asemalle.


title: Sojuz TMA-14M

text: Avaruuslennolle osallistuneet toimivat ISS-aseman Retkikunta 41:n täydennysmiehistönä. Alus toimi ISS:n pelastusaluksena kunnes palasi maahan maaliskuussa 2015.


title: Miska Alanko

text: Miska Henri Juhana Alanko (5. huhtikuuta 1977 Kempele – 14. lokakuuta 1997 Mäntsälä) oli suomalainen koripalloilija.


title: Miska Alanko

text: Erinomaisena yksi vastaan yksi -pelaajana tunnettu Alanko nousi jo B-juniori-ikäisenä Pussihukkien I-divisioonassa pelanneeseen edustusjoukkueeseen. Hänet valittiin vuonna 1997 vuoden I-divisioonapelaajaksi. Pussihukat nousi kaudeksi 1997–1998 miesten pääsarjaan, jossa Alanko ehti pelata kaksi ottelua: 11. lokakuuta 1997 Helsingin NMKY:tä vastaan hän teki 16 pistettä ja seuraavana päivänä Kouvoja vastaan 13 pistettä sekä otti kuusi levypalloa.


title: Miska Alanko

text: Suomen maajoukkueessa Alanko pelasi kaksi maaottelua Ruotsia vastaan tehden jälkimmäisessä ottelussa yhden kahden pisteen korin. Alle 22-vuotiaiden maajoukkueessa Alanko pelasi 14 ottelua 14,2 pisteen keskiarvolla ollen Hanno Möttölän kanssa joukkueen tärkeimpiä pelaajia.


title: Miska Alanko

text: Alangon oli tarkoitus siirtyä yhden SM-sarjakauden jälkeen Yhdysvaltoihin yliopistokentille ja sen jälkeen Eurooppaan ammattilaiseksi. Hän kuoli autokolarissa 14. lokakuuta 1997 vain 20 vuoden iässä. Kolari tapahtui Mäntsälässä Alangon oltua matkalla Urheilukoulusta Pussihukkien harjoituksiin. Samassa autossa mukana olleet koripalloilijat Mikko Ulander ja Lassi Utrio loukkaantuivat onnettomuudessa.


title: Miska Alanko

text: 2000-luvun ensimmäisellä vuosikymmenellä toimi Alangon mukaan nimetty stipendirahasto, joka rahoitti lähes 20 nuoren suomalaiskoripalloilijan yliopisto-opintoja Yhdysvalloissa.


title: Horizon League

text: Horizon League on yksi Yhdysvaltain yliopistourheilujärjestö NCAA:n I-divisioonan konferensseista. Vuonna 2015 siihen kuuluu kymmenen Keskilännen korkeakoulua.


title: Najaf (maakunta)

text: Najafin maakunta () on Irakin lounaisosassa sijaitseva kuvernoraatti (maakunta). Sen pinta-ala on 28 824 neliökilometriä, joka on 6,6 prosenttia Irakin pinta-alasta.


title: Najaf (maakunta)

text: Maakunnan väkiluku oli vuoden 1997 väestönlaskennassa 775 042. Vuonna 2013 asukkaita arvioitiin olevan 1,22 miljoonaa. Väestöstä noin 71,1 prosenttia asui kaupungeissa ja 28,9 prosenttia maaseudulla.


title: Najaf (maakunta)

text: Kuvernoraatti jakautuu kolmeen piirikuntaan: Al-Manatheran piirikuntaan (19 % väestöstä), Najafin piirikuntaan (56 %) ja Kufan piirikuntaan (25 %). Nafid on kuvernoraatin pääkaupunki, jota sekä šiia- että sunnimuslimit arvostavat pyhänä paikkakuntana. Uskonnollinen ja muu turismi muodostaa 30 prosenttia maakunnan bruttokansantuotteesta. Merkittäviä elinkeinoja ovat myös maatalous (vehnän, riisin, taatelin ja vihannesten viljelyä), mineraalien kaivaminen, maaperän hiilivetyjen pumppaus, sementti- ja lasiteollisuus, kauppa ja koulutus.


title: Eero Lehtimäki

text: Eero Lehtimäki (s. 1989) on suomalainen kapellimestari ja klarinetisti. Hän on valmistunut sekä klarinetistiksi että bassoklarinetistiksi Helsingin konservatorista, ja opiskellut sen jälkeen orkesterinjohtoa sekä Sibelius-Akatemiassa että Wienissä Universität für Musik und darstellende Kunst Wien -musiikkikorkeakoulussa. Suomessa hänen opettajinaan ovat toimineet muiden muassa Jorma Panula, Atso Almila ja Hannu Lintu. Wienissä hän opiskeli orkesterinjohtoa sekä Johannes Wildnerin että Simeon Pironkoffin luokilla ja oopperanjohtoa Konrad Leitnerin oppilaana.


title: Eero Lehtimäki

text: Vuonna 2014 Eero Lehtimäki voitti kansainvälisen NWBC-kapellimestarikilpailun, ja on siitä lähtien johtanut vierailevana kapellimestarina useita ammattiorkestereita sekä Suomessa että ulkomailla, ja kaudella 2014–2015 hänet valittiin myös harjoittelijaksi Wienin valtionoopperaan. Vuodet 2013–2014 hän toimi Retuperän WBK:n taiteellisena harhaanjohtajana. Lehtimäki toimi syksystä 2016 kevääseen 2018 Polyteknikkojen Orkesterin kapellimestarina. Heinäkuussa 2018 hän debytoi turkulaisen Brinkhall soi -musiikkifestivaalin taiteellisena johtajana.


title: Eero Lehtimäki

text: Eero Lehtimäen läpimurtona voidaan pitää vuoden 2016 Turun musiikkijuhlien Mariinski-teatterin orkesterin konserttia, jossa Musiikkijuhlien mestarikurssille osallistunut Lehtimäki johti konsertin avausnumeron kapellimestari Valeri Gergijevin pyynnöstä ja puolesta. Debyytti oli siinäkin suhteessa poikkeuksellinen, että Gergijev tarjosi tätä mahdollisuutta vain paria minuuttia ennen konsertin alkua. Lehtimäki sai debyytistään paljon kiitosta Gergijeviltä itseltään, ja valtakunnan päälehdissä julkaissut konserttiarvostelut hänen osuudestaan olivat ylistäviä.


title: Eero Lehtimäki

text: Klarinetistina Lehtimäki on esiintynyt muun muassa Iitin Musiikkijuhlilla ja Lohjan Kaupunginorkesterissa, minkä lisäksi hän on opettanut klarinetinsoittoa sekä johtanut orkestereita useilla musiikkikursseilla. Hän on myös toiminut Circus Showbandin saksofonistina ja soittanut sekä klarinettia että saksofonia Helsingin Kaupunginteatterilla.


title: Eero Lehtimäki

text: Kapellimestarityönsä ja -opintojensa ohessa Eero Lehtimäki opiskelee akustiikkaa Aalto-yliopiston Teknillisessä korkeakoulussa.


title: Purtscherin retinopatia

text: Purtscherin retinopatia on verkkokalvon verisuonten sairaus, joka kuvattiin ensimmäistä kertaa vuonna 1912. Potilailla esiintyi äkillisesti alkanut vakava näön menetys, joka liittyi vakavaan päähän kohdistuneeseen vammaan. Oireita olivat useat valkoiset läiskät verkkokalvoilla ja verkkokalvoverenvuodot, joiden yhteydessä esiintyi sokeutumista. Myöhemmin Purtscherin retinopatiaa on todettu potilailla, jotka ovat kärsineet rintakehän tai pään vammoista. Myös muissa yhteyksissä on esiintynyt sairaustapauksia. Akuuttiin haimatulehdukseen sairastuneilla on havaittu tätä harvinaista verkkokalvovauriota komplikaationa. Näön paraneminen on mahdollista, mutta silmien vaurioituminen voi myös olla pysyvää.


title: Al-Muthanna

text: Al-Muthannan maakunta tai Muthannan maakunta () on Irakin eteläsosassa sijaitseva kuvernoraatti (maakunta). Sen pinta-ala on 51 740 neliökilometriä, joka on 11,9 prosenttia Irakin pinta-alasta (Irakin 2. suurin kuvernoraatti). Kuvernoraatti on nimetty kenraali Al-Muthanna ibn Harithan mukaan, joka johti laajenevan muslimivaltion voittoisia sotajoukkoja vuoden 636 al-Qadisiyyan taistelussa Sassanidien dynastiaa vastaan.


title: Al-Muthanna

text: Kuvernoraatin väkiluku oli vuoden 1997 väestönlaskennassa 436 825. Vuonna 2013 asukkaita arvioitiin olevan 682 520. Väestöstä noin 43,7 prosenttia asui kaupungeissa ja 56,3 prosenttia maaseudulla. Kuvernoraatin pääkaupunki on Samawa, joka sijaitsee muinaisen Urukin kaupungin lähistöllä, ja noin 237 kilometriä Bagdadin keskustasta eteläkaakkoon.


title: Al-Muthanna

text: Toimialoista tärkeimpiä ovat maatalous, suolan, sementin ja tiilien tuotanto sekä tekstiiliteollisuus. Maakunta on Irakin köyhimpiä. Vuonna 2011 väestöstä 29,4 prosentilla oli kansallista köyhyysrajaa (2,5 dollaria päivässä) heikompi elintaso. Vuoden 2012 tilannetta kuvaava inhimillisen kehityksen indeksi (HDI) oli 0,643, mikä oli Irakin alhaisin maakuntatason lukema.


title: Al-Muthanna

text: Paikallishallintoa varten kuvernoraatti jakautuu neljään piirikuntaan:


title: Purnumukka

text: Purnumukka (pohjoissaameksi "Burdnomohkki") on Sodankylän kunnan pohjoisosassa sijaitseva lapinkylä, jossa on nykyään noin 20 asukasta. Sodankylän keskustasta Purnumukkaan on matkaa 105 kilometriä ja Saariselältä 36 kilometriä. Kylän pääelinkeinot ovat poronhoito ja matkailu. Purnumukka kuuluu yhdessä Sompion ja Mutenian kylien kanssa Museoviraston määrittelemiin valtakunnallisesti merkittäviin rakennettuihin kulttuuriympäristöihin.


title: Purnumukka

text: Purnumukan saamelaisasutus syntyi 1870-luvulla, kun kymmenkunta porosaamelaisperhettä muutti Sodankylään Pohjois-Norjan Koutokeinon ja Enontekiön alueilta. Syynä oli Ruotsin ja Norjan välinen rajasulku, joka teki poronhoidon harjoittamisen mahdottomaksi. Purnumukan asutus muodostui Tankajoen ja sen sivu-uoman Iso-ojan yhtymäkohtaan. Purnumukka tuhoutui kokonaan Lapin sodan aikana keväällä 1945, kun perääntyvät saksalaisjoukot polttivat sen. Kylän nykyinen rakennuskanta on yhtä savusaunaa lukuun ottamatta peräisin sodan jälkeiseltä ajalta. Kylä autioitui uuden porotilalain vuoksi 1980-luvulle tultaessa, mutta asutettiin jälleen vuonna 1989, kun Purnumukkaan vedettiin sähköt. Kylän tunnettuihin asukkaisiin kuuluu Aslak Peltovuoma, joka vuonna 1934 löysi kultaa Purnumukan läheiseltä Tankavaaralta.


title: Morgamoja

text: Morgamoja (inarinsaameksi "Suohpášávži") on noin seitsemän kilometrin pituinen Lemmenjoen sivujoki, joka saa alkunsa Pellisenlaen juurella sijatsevalta suoalueelta ja laskee Lemmenjokeen hieman ennen Morgamjärveä. Se tunnetaan Lemmenjoen alueen legendaarisimpana kultajokena, jonka varrelta on kultaa etsitty jo 70 vuoden ajan.


title: Morgamoja

text: Elokuussa 1945 Inarijoen varrella asuneet veljekset Uula, Veikko ja Niilo Ranttila löysivät Morgamojalta kultaa, jonka jälkeen alkoi Lemmenjoen kultaryntäys. Löytöpaikalla on nykyään muistomerkki. Vuonna 1949 Morgamjoen rannalle rakennettiin kullakaivajien tukikohdaksi niin sanottu Morgamjoen Kultala eli Pellisen kämppä. Paikalla toimi muutaman vuoden ajan muun muassa posti, kauppa ja ravintola. Vuodesta 1975 lähtien Pellisen kämpän tilalla on ollut autio- ja vuokratupa.


title: Jäkäläpää (Lemmenjoki)

text: Jäkäläpää () on Lemmenjoen kansallispuiston alueella Inarissa sijaitseva tunturi, jonka kolmesta huipusta korkein kohoaa 516,9 metrin korkeuteen merenpinnasta. Jäkäläpään eteläisimmän huipun rinteellä sijaitsevalla tasanteella on epävirallinen lentopaikka, jonka entinen huoltorakennus toimii nykyään Lemmenjoen kullankaivajien kultturikeskuksena ja kirjastona. Tunturin rinteellä sijaitsevasta pienestä lammesta saa alkunsa Miessijoki.


title: Jäkäläpää (Lemmenjoki)

text: 480 metrin korkeudessa sijaitseva Jäkäläpään lentopaikka (ICAO: EFJP) rakennettiin 1940–1950-lukujen vaihteessa läheisen Lemmenjoen kullankaivajien huoltamista varten. Se poistettiin Ilmailuhallituksen virallisten valvomattomien lentopaikkojen luettelosta vuonna 2006, mutta kentän käyttö on edelleen sallittu Lemmenjoen kansallispuiston järjestyssääntöjen mukaisesti. Jäkäläpäällä on kaksi sorapintaista kiitotietä, jotka ovat kooltaan 420×50 ja 390×50 metriä.


title: Brick Mansions

text: Brick Mansions on vuonna 2014 ensi-iltansa saanut toimintaelokuva, jonka on ohjannut Camille Delamarre. Elokuva on uudelleenfilmatisointi ranskalaisesta "13th District" - elokuvasta.


title: Brick Mansions

text: Tapahtumat sijoittuvat vuoden 2018 Detroitiin, jossa slummimainen Brick Mansions on ympäröity muurilla muusta kaupungista siellä olevan rikollisuuden vuoksi. Alueella ei ole enää esimerkiksi kouluja, posteja tai edes poliisiasemaa.


title: Brick Mansions

text: Lino joutuu kahnaukseen paikallisen rikollisliigan kanssa hävittäessään näiden huume-erän. Nämä kidnappaavat Linon ex-tyttöystävän Lolan, mutta Lino onnistuu vapauttamaan tämän ja vangitsee samalla rikollisliigan johtajan, Tremainen. Lino luovuttaa Tremainen muurin ympärillä valvovalle poliisille. Nämä ovat kuitenkin Tremainen palkkalistoilla ja he pidättävät Linon ja antavat Tremainen lähteä Lolan kanssa. Tästä suuttuneena Lino tappaa yhden poliiseista ja joutuu vankilaan.


title: Brick Mansions

text: Damien on arvostettu poliisi, joka lähetetään deaktivoimaan Brick Mansionsin alueelle joutunut ydinkärki. Mukaansa oppaaksi Damien saa Linon.


title: Englannin krikettimaajoukkue

text: Englannin krikettimaajoukkue edustaa Englantia ja Walesia kriketin maajoukkuekilpailuissa. Sitä hallinnoi aiemmin Marylebone Cricket Club ja vuodesta 1997 England and Wales Cricket Board.


title: Englannin krikettimaajoukkue

text: Englanti pelasi historian ensimmäisen "test matchin", eli viisipäiväisen maaottelun, Australiaa vastaan 1877. Joukkueiden ottelusarjaa alettiin kutsua nimellä "The Ashes" Englannin kärsittyä kotitappion Australialle 1882. Vuoden 2016 loppuun mennessä Englanti on voittanut maiden test match -kohtaamisista 108, Australia 140 ja "tasapeliin" eli käytännössä kesken on jäänyt 93 ottelua. Kaikkiaan Englanti on pelannut vuoden 2016 loppuun mennessä 983 test match -ottelua, joista se on voittanut 351, hävinnyt 289 ja "tasapeliin", eli käytännössä kesken, on jäänyt 343 ottelua.


title: Englannin krikettimaajoukkue

text: Muista kahdeksasta test matcheja pelaavasta joukkueesta Englannin saldo on negatiivinen ainoastaan Länsi-Intian saaristoa vastaan (46 voittoa, 54 tappiota). Zimbabwea vastaan Englanti on voittanut kaikki kolme loppuun saatua ottelua. Bangladeshia vastaan Englanti on voittanut yhdeksän test matchia ja hävinnyt yhden. Myös Uutta-Seelantia vastaan voittoja (48) on yli viisi kertaa enemmän kuin tappioita (9). Etelä-Afrikkaa vastaan Englannilla on 58 voittoa, 32 tappiota, Intiaa vastaan 43 voittoa ja 25 tappiota, Sri Lankaa vastaan 12 voittoa ja 8 tappiota ja Pakistania vastaan 24 voittoa, 20 tappiota.


title: Englannin krikettimaajoukkue

text: Englanti ja Australia kohtasivat myös historian ensimmäisessä yhden päivän maaottelussa (eli pelimuodossa, jossa molemmilla joukkueilla on tavallisesti 50 syöttövuoroa, joissa jokaisessa kuusi syöttöä) tammikuussa 1971. Englanti on voittanut maiden kohtaamisista 51 ja hävinnyt 80. Kaikkiaan Englanti on pelannut yksipäiväisiä maaotteluja vuoden 2016 loppuun mennessä 677. Niistä se on voittanut 328 ja hävinnyt 318. Tasajuoksuihin on päättynyt kahdeksan ja ilman ratkaisua neljä ottelua. Kymmenestä suuresta krikettimaasta Englannin saldo on positiivinen ainoastaan Bangladeshia, Zimbabwea ja Pakistania vastaan. Länsi-Intian saaristoa vastaan Englanti on sekä voittanut että hävinnyt 42 kertaa.


title: Englannin krikettimaajoukkue

text: Yhden päivän pelimuodolla käytävissä MM-kilpailuissa Englanti on saanut kolme hopeamitalia. Se hävisi loppuottelussa 1979 Länsi-Intian saaristolle 92 juoksulla, 1987 Australialle seitsemällä juoksulla ja 1992 Pakistanille 22 juoksulla. Välieräottelussa Englanti karsiutui 1975 ja 1983.


title: Englannin krikettimaajoukkue

text: Englanti pelasi ensimmäisen "Twenty20" -pelimuodon maaottelunsa, jossa kumpikin joukkue pelaa 20 syöttövuoroa (joissa jokaisessa on kuusi syöttöä), Australiaa vastaan 2005. Se on pelannut vuoden 2016 loppuun mennessä kaikkiaan 89 maaottelua. Ratkaisuun päättyneistä otteluista se on voittanut 43 ja hävinnyt 41. Englannin maaottelusaldo on positiivinen Afganistania, Zimbabwea, Uutta-Seelantia, Pakistania ja Intiaa vastaan.


title: Englannin krikettimaajoukkue

text: Englanti voitti pelimuodon maailmanmestaruuden eli ICC World Twenty20 -turnauksen 2010 kukistettuaan loppuottelussa Australian. Vuonna 2016 Englanti hävisi finaalissa Länsi-Intian saaristolle.


title: Englannin krikettimaajoukkue

text: Englannin pelaajista eniten juoksuja test matcheissa on lyönyt Alastair Cook, 11 057 ja yksipäiväisissä maaotteluissa Ian Bell, 5 416. James Anderson on "polttanut" Englannin pelaajista vastustajia eniten sekä test matcheissa, 467, että yhden päivän maaotteluissa, 269.


title: Tilkkusjärvi

text: Tilkkusjärvi on Pirkanmaalla Hämeenkyrössä sijaitseva pieni järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen.


title: Tilkkusjärvi

text: Pieni järvi sijaitsee Jylhäjärven Vastajärveen johtavan laskuojan puolivälissä matalassa nokelmassa, joka on soistunutta metsikköä. Se on 130 metriä pitkä ja vain 30 metriä leveä. Järvi on rakentamaton, mutta tiloille johtava maantie ohittaa sen 50 metrin etäisyydeltä. Läheisen maatilan nimi on Tilkkunen.


title: Tilkkusjärvi

text: Kalmbergin kartastossa järven nimi kirjoitettiin "Tilkusjärvi". Jylhäjärvestä tulevaa lakuojaa ei tässä kartassa ole piirretty kulkemaan Tilkusjärven kautta, vaan se virtaa itään ja laskee lahteen omaa uomaansa pitkin.


title: Davide Calabria

text: Davide Calabria (s. 6. joulukuuta 1996 Brescia) on italialainen jalkapalloilija, joka edustaa Serie A:ssa pelaavaa AC Milania. Pelipaikaltaan oikeajalkainen Calabria on oikea laitapuolustaja.


title: Davide Calabria

text: Calabria on AC Milanin kasvatti. Seuran edustusjoukkueessa Serie A:ssa hän debytoi 30. toukokuuta 2015 tullen vaihdosta kentälle sarjan viimeisen kierroksen ottelussa Atalantaa vastaan. Calabria on edustanut myös monia Italian ikäkausimaajoukkueita. Syyskuusta 2015 alkaen hän on kuulunut maan alle 20-vuotiaiden maajoukkueeseen.


title: Tymidiini

text: Tymidiini eli deoksitymidiini (CHNO) on tymiinin ja deoksiriboosin muodostama nukleosidi. Se on osa DNA:n rakennetta. Yhdistettä käytetään valmistettaessa eräitä viruslääkkeitä.


title: Tymidiini

text: Huoneenlämpötilassa tymidiini on valkoisia neulamaisia kiteitä. Kuumennettaessa yhdiste hajoaa helposti tymiiniksi, joka sublimoituu. Tymidiini liukenee hyvin veteen ja kuumaan etanoliin, kuumaan etyyliasetaattiin, pyridiiniin, jääetikkaan ja hieman kuumaan kloroformiin. Tymidiini on optisesti aktiivinen ja sen ominaiskiertokyky on +30,6 °.


title: Tymidiini

text: Tymidiiniä muodostuu eliöissä lähinnä sen fosfaattijohdannaisina ja vapaan tymidiinin määrä soluissa on pieni. Tymidiinin fosfaattijohdannaisia muodostuu joko tymidiinistä tymidiinikinaasin katalysoimana tai uridiinidifosfaatista.


title: Tymidiini

text: Aikaisemmin tymidiiniä valmistettiin lohen tai sillin spermasta saadusta DNA-hydrolysaatista, mutta ongelmana on lähtöaineen vaihteleva saatavuus, vaikea puhdistusprosessi ja jätettä syntyy runsaasti. Yhdisteen tuottamiseksi on kehitetty sekä kemiallisia, että mikrobiologisia menetelmiä, mutta ongelmana on melko heikko saanto ja kemiallinen prosessi on monimutkainen ja kallis. Tämän takia on pyritty kehittämään tehokkaampia mikrobiologisia menetelmiä tymidiinin valmistamiseksi suuressa mittakaavassa.


title: Tymidiini

text: Tymidiiniä käytetään valmistettaessa eräitä HIV:n hoidossa käytettäviä viruslääkkeitä kuten stavudiinia ja tsidovudiinia. C-isotoopilla leimattua tymidiiniä voidaan käyttää merkkiaineena tehtäessä syöpätutkimuksia positroniemissiotomografian avulla.


title: Mina

text: Mina voi tarkoittaa ainakin seuraavia:


title: Ryntäys

text: Ryntäys tarkoittaa vauhkoontuneiden eläinten tai panikoituneiden ihmisten kaoottista pakoa. Suurissa väentungoksissa tapahtuvia ryntäyksiä sattuu etenkin uskonnollisten tapahtumien yhteydessä.


title: Hadžin ryntäys 2015

text: Hadžin ryntäys 2015 tapahtui 24. syyskuuta 2015 Saudi-Arabiassa lähellä Mekkaa sijaitsevassa Minassa, jossa on pyhiinvaeltajien majoituspaikkana toimiva leirialue. Ainakin 717 hadž-pyhiinvaellukseen osallistunutta ihmistä sai surmansa ja 863 loukkaantui ryntäyksessä leirin halki kulkevalla tiellä.


title: Shadwellin asema

text: Shadwell on Docklands Light Railwayn asema Shadwellissa, Lontoossa, Oyster-vyöhykkeellä 2. Se avattiin 31. elokuuta 1987. Aseman lähellä sijaitsee London Overgroundin samanniminen asema.


title: Shadwellin asema

text: Asema avattiin 31. elokuuta 1987 osana DLR:n ensimmäistä osaa. Se rakennettiin alun perin yksivaunuisille junille. Laitureita pidennettiin vuonna 1991 kahden ja vuonna 2009 kolmen vaunun mittaisiksi. Vuoden 2009 remontin yhteydessä myös uudistettiin aseman sisäänkäynti ja lisättiin laiturien itäpäähän hätäuloskäynti.


title: Shadwellin asema

text: Asema sijaitsee maasillalla. Sillä on yksi laiturisaareke, jota käyttävät molempiin suuntiin kulkevat junat. Lippuautomaatit ja aseman sisäänkäynti ovat Watney Streetillä laiturien länsipuolella. Toisin kuin useimmilla DLR:n asemilla, Shadwellissa ei yleensä ole henkilökuntaa.


title: 9GAG

text: 9GAG on vuonna 2008 perustettu meemeihin ja muuhun internethuumoriin keskittyvä verkkosivusto. Se syntyi hongkonglaisen opiskelijaryhmän työnä, johon kuului Ray Chan, Chris Chan, Derek Chan, Marco Fung ja Brian Yu, koska Facebook ei ollut saatavilla Hong Kongissa. 9GAG-sovellus on saatavilla Androidille, iOS:lle, Windows Phonelle ja BlackBerry 10:lle. 9GAG on saavuttanut sosiaalisen median kuten Facebookin, Twitterin ja Instagramin avulla suuren suosion. Marraskuussa 2017 9GAG:in sivuilla oli käynyt yli 223 miljoonaa vierailijaa.


title: 9GAG

text: 9GAG:issä on kolmenlaisia postauksia: meemejä, GIF-animaatioita sekä videoita. Postaukselle voi antaa positiivisia ja negatiivisia ääniä ja niitä voi kommentoida. Kuka tahansa kirjautunut käyttäjä, "9gagger", voi lisätä sisältöä 9GAG:iin. 9GAG:issä on useita eri kategorioita, kuten "trending", "meme", "NSFW" ja "GIF".


title: Diyala

text: Diyala () on Irakin itäosassa, Bagdadin koillispuolella sijaitseva kuvernoraatti (maakunta). Sen pinta-ala on 17 685 neliökilometriä, joka on 4,1 prosenttia Irakin pinta-alasta.